
Sprememba		1
Predlog uredbe
Uvodna izjava 2
	

	Besedilo, ki ga predlaga Komisija
	Sprememba

	(2)	Ugotovitve Draghijevega poročila iz leta 20242 so pokazale, da vse večje število pravil in njihova zapletenost omejujeta manevrski prostor za podjetja Unije in jim preprečujeta, da bi ostala konkurenčna. Ob upoštevanju navedenega bi bilo treba nekatere postopke in zahteve iz uredb (ES) št. 1272/20083 , (ES) št. 1223/20094 in (EU) 2019/10095 Evropskega parlamenta in Sveta poenostaviti ter odpraviti nepotrebna regulativna bremena, pri čemer je treba ohraniti enako raven varovanja zdravja ljudi in okolja.
	(2)	Ugotovitve Draghijevega poročila iz leta 20242 so pokazale, da vse večje število pravil in njihova zapletenost omejujeta manevrski prostor za podjetja Unije in jim preprečujeta, da bi ostala konkurenčna. Ob upoštevanju navedenega bi bilo treba nekatere postopke in zahteve iz uredb (ES) št. 1272/20083 , (ES) št. 1223/20094 in (EU) 2019/10095 Evropskega parlamenta in Sveta poenostaviti ter odpraviti nepotrebna upravna in regulativna bremena, pri čemer je treba ohraniti visoko raven varstva potrošnikov ter varovanja zdravja ljudi in okolja.

	_________________
	_________________

	2 Poročilo Maria Draghija iz leta 2024 o prihodnosti evropske konkurenčnosti: https://commission.europa.eu/topics/eu-competitiveness/draghi-report_sl#paragraph_47059.
	2 Poročilo Maria Draghija iz leta 2024 o prihodnosti evropske konkurenčnosti: https://commission.europa.eu/topics/eu-competitiveness/draghi-report_sl#paragraph_47059.

	3 Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1, ELI: http://data.europa.eu/eli/reg/2008/1272/oj).
	3 Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1, ELI: http://data.europa.eu/eli/reg/2008/1272/oj).

	4 Uredba (ES) št. 1223/2009 Evropskega parlamenta in Sveta z dne 30. novembra 2009 o kozmetičnih izdelkih (prenovitev) (UL L 342, 22.12.2009, str. 59, ELI: http://data.europa.eu/eli/reg/2009/1223/oj).
	4 Uredba (ES) št. 1223/2009 Evropskega parlamenta in Sveta z dne 30. novembra 2009 o kozmetičnih izdelkih (prenovitev) (UL L 342, 22.12.2009, str. 59, ELI: http://data.europa.eu/eli/reg/2009/1223/oj).

	5 Uredba (EU) 2019/1009 Evropskega parlamenta in Sveta z dne 5. junija 2019 o določitvi pravil o omogočanju dostopnosti sredstev za gnojenje EU na trgu, spremembi uredb (ES) št. 1069/2009 in (ES) št. 1107/2009 ter razveljavitvi Uredbe (ES) št. 2003/2003 (UL L 170, 25.6.2019, str. 1, ELI: http://data.europa.eu/eli/reg/2019/1009/oj).
	5 Uredba (EU) 2019/1009 Evropskega parlamenta in Sveta z dne 5. junija 2019 o določitvi pravil o omogočanju dostopnosti sredstev za gnojenje EU na trgu, spremembi uredb (ES) št. 1069/2009 in (ES) št. 1107/2009 ter razveljavitvi Uredbe (ES) št. 2003/2003 (UL L 170, 25.6.2019, str. 1, ELI: http://data.europa.eu/eli/reg/2019/1009/oj).



Sprememba		2
Predlog uredbe
Uvodna izjava 2 a (novo)
	

	Besedilo, ki ga predlaga Komisija
	Sprememba

	
	(2a)	Sredstva za gnojenje, ki jih zajema Uredba (EU) 2019/1009, neposredno vplivajo na proizvodne stroške, prihodke, varnost in konkurenčnost kmetov, regulativne zahteve in upravna bremena za proizvajalce pa se prenašajo po dobavni verigi. Ker je konkurenčnost Unije med drugim odvisna od njene inovacijske zmogljivosti, bi morali z regulativnim okvirom podpirati inovacije in tehnični napredek, in sicer tako, da bi okvir ostal sorazmeren in ne bi nalagal nepotrebnih bremen, hkrati pa bi morali z njim zagotoviti doseganje ciljev omenjene uredbe.



Sprememba		3
Predlog uredbe
Uvodna izjava 3
	

	Besedilo, ki ga predlaga Komisija
	Sprememba

	(3)	V skladu s ciljem Komisije, da spodbuja načelo „privzeto digitalen“ za podporo digitalni preobrazbi ter z namenom olajšanja komunikacije med gospodarskimi subjekti in nacionalnimi organi, pristojnimi za izvrševanje, je treba na etiketi nevarnih snovi in zmesi navesti digitalni kontakt, da se poveča učinkovitost uradnega nadzora in izvrševanja ter pospeši postopek odkrivanja snovi in zmesi, ki niso skladne z zahtevami iz Uredbe (ES) št. 1272/2008. Trenutno morajo dobavitelji na etiketi embalaže nevarnih snovi ali zmesi navesti svoj naslov in telefonsko številko, vendar to ni vedno dovolj za zagotovitev, da lahko organi, pristojni za izvrševanje, hitro vzpostavijo stik. Zato je treba od dobaviteljev zahtevati, da zagotovijo digitalni kontakt, ki je lahko kateri koli posodobljen in dostopen spletni komunikacijski kanal z dobaviteljem.
	(3)	V skladu s ciljem Komisije, da spodbuja načelo „privzeto digitalen“ za podporo digitalni preobrazbi ter z namenom olajšanja komunikacije med dobavitelji in posamezniki ter med dobavitelji in nacionalnimi organi, pristojnimi za izvrševanje, navedba digitalnega kontakta na etiketi nevarnih snovi in zmesi prispeva k večji učinkovitosti uradnega nadzora, sledljivosti, prevzemanju odgovornosti ter izvrševanju ter pospeši postopek odkrivanja snovi in zmesi, ki niso skladne z zahtevami iz Uredbe (ES) št. 1272/2008, poleg tega pa imajo potrošniki v nujnih primerih ali v primeru nesreče hitro na voljo direkten kontakt. Trenutno morajo dobavitelji na etiketi embalaže nevarnih snovi ali zmesi navesti svoj naslov in telefonsko številko, vendar to ni vedno dovolj za zagotovitev, da lahko organi, pristojni za izvrševanje, hitro vzpostavijo stik. Zato je treba od dobaviteljev zahtevati, da zagotovijo tudi digitalni kontakt, ki bi moral biti kateri koli posodobljen ter lahko in prosto dostopen spletni komunikacijski kanal z dobaviteljem ter ki bi omogočal shranjevanje informacij na trajnem nosilcu podatkov. Kadar je naveden digitalni kontakt, je lahko telefonska številka navedena neposredno prek tega digitalnega kontakta.



Sprememba		4
Predlog uredbe
Uvodna izjava 3 a (novo)
	

	Besedilo, ki ga predlaga Komisija
	Sprememba

	
	(3a)	Digitalni kontakt bi moral potrošnikom in pristojnim organom omogočati, da z dobavitelji stopijo v stik neposredno in hitro, poleg tega bi moral biti dostopen brezplačno, ne da bi bilo treba dati osebne podatke, prenesti ali uporabiti aplikacijo ali opraviti obvezno registracijo izključno za vzpostavitev stika z dobaviteljem. Ta digitalni kontakt bi lahko vključeval na primer elektronski naslov ali kontaktni obrazec na spletišču. Vendar se ne bi smelo razumeti, kot da zajema samodejne odgovore na vprašanja, klepetalne bote ali številke telefaksa. Izraz „digitalni kontakt“ bi bilo treba podobno kot izraz „elektronski naslov“ iz Uredbe (EU) 2023/988 Evropskega parlamenta in Sveta razumeti na tehnološko nevtralen način, ki se lahko razvija s prihodnjim tehnološkim razvojem, zajemati pa bi moral vse oblike neposredne digitalne komunikacije.



Sprememba		5
Predlog uredbe
Uvodna izjava 5
	

	Besedilo, ki ga predlaga Komisija
	Sprememba

	(5)	Z Uredbo (EU) 2024/2865 Evropskega parlamenta in Sveta6 so bile uvedene izjeme od zahtev glede označevanja in pakiranja za embalažo, ki vsebuje manj kot 10 ml. Vendar so potrebne nadaljnje poenostavitve glede uporabe tega odstopanja v primerih, ko za te embalaže velja dodatni stavek o nevarnosti EUH 208. Prav tako je treba pojasniti zahteve za notranjo in zunanjo embalažo v primerih, ko se uporablja odstopanje za 10 ml.
	(5)	Z Uredbo (EU) 2024/2865 Evropskega parlamenta in Sveta6 so bile uvedene izjeme od zahtev glede označevanja in pakiranja za embalažo, ki vsebuje manj kot 10 ml. Uvedena je bila možnost, da se na tovrstni notranji embalaži pod določenimi pogoji nekateri elementi označevanja lahko izpustijo. Vendar je treba te določbe poenostaviti in za primere, ko se ti elementi lahko v celoti izpustijo, pojasniti, v katerih primerih je treba elemente označevanja navesti na zunanji embalaži. Poleg tega bi morala Komisija oceniti, ali bi se morala dodatna posebna zmanjšanja obveznih elementov etikete uporabljati za pakiranja med 10 in 125 ml.

	_________________
	_________________

	6 Uredba (EU) 2024/2865 Evropskega parlamenta in Sveta z dne 23. oktobra 2024 o spremembi Uredbe (ES) št. 1272/2008 o razvrščanju, označevanju in pakiranju snovi ter zmesi (UL L, 2024/2865, 20.11.2024, ELI: http://data.europa.eu/eli/reg/2024/2865/oj).
	6 Uredba (EU) 2024/2865 Evropskega parlamenta in Sveta z dne 23. oktobra 2024 o spremembi Uredbe (ES) št. 1272/2008 o razvrščanju, označevanju in pakiranju snovi ter zmesi (UL L, 2024/2865, 20.11.2024, ELI: http://data.europa.eu/eli/reg/2024/2865/oj).



Sprememba		6
Predlog uredbe
Uvodna izjava 6
	

	Besedilo, ki ga predlaga Komisija
	Sprememba

	(6)	Da bi zagotovili prožnost za dobavitelje snovi in zmesi, ustvarili enake pogoje za mala in srednja podjetja, ki tiskanje etiket pogosto dajo v zunanje izvajanje, ter olajšali pripravo in izdelavo izvlečnih etiket, katerih izdelava je bistveno daljša od izdelave standardnih etiket, je treba odpraviti fiksni šestmesečni rok za ponovno označevanje in zahtevati, da se etikete spremenijo brez nepotrebnega odlašanja po tem, ko dobavitelj pridobi nove podatke ali so mu ti sporočeni.
	(6)	Kar zadeva posodobitev nalepk v primeru nove ali strožje samorazvrstitve, bi morali dobavitelji svoje neposredne nadaljnje uporabnike brez nepotrebnega odlašanja obvestiti o rezultatih nove evalvacije. Da bi zagotovili dovolj časa za vse dobavitelje snovi in zmesi, zlasti za mala in srednja podjetja, ki tiskanje etiket pogosto dajo v zunanje izvajanje, ter olajšali pripravo in izdelavo izvlečnih etiket, katerih izdelava je bistveno daljša od izdelave standardnih etiket, je treba podaljšati fiksni šestmesečni rok za ponovno označevanje na 18 mesecev, hkrati pa še naprej zahtevati, da se etikete spremenijo brez nepotrebnega odlašanja po tem, ko dobavitelj pridobi nove podatke ali so mu ti sporočeni.



Sprememba		7
Predlog uredbe
Uvodna izjava 7
	

	Besedilo, ki ga predlaga Komisija
	Sprememba

	(7)	Uredba (EU) 2024/2865 je določila pravila o obveznih zahtevah za oblikovanje etiket. Nove informacije7 so izpostavile preveliko upravno breme in stroške, povezane s temi zahtevami. Da bi potrebo po tem, da potrošniki jasno razumejo informacije na etiketah, uravnotežili s potrebo po zmanjšanju ovir na trgu in bremena za industrijo8, je treba poenostaviti sedanje obveznosti oblikovanja, ne da bi se zmanjšala raven varovanja zdravja ljudi in okolja. Gospodarski subjekti in izvršilni organi morajo ostati odgovorni za zagotavljanje, da so etikete čitljive v skladu s pravnimi zahtevami.
	(7)	Uredba (EU) 2024/2865 je določila pravila o obveznih zahtevah za oblikovanje etiket. Nove informacije7 so izpostavile preveliko upravno breme in stroške, povezane s temi zahtevami. Da bi potrebo po tem, da potrošniki jasno razumejo informacije na etiketah, uravnotežili s potrebo po zmanjšanju ovir na trgu in neupravičenega bremena za industrijo8, zlasti za mala in srednja podjetja, je treba poenostaviti sedanje obveznosti oblikovanja, ne da bi se zmanjšala raven varovanja zdravja ljudi in okolja. Novi ukrepi bi morali ohraniti visoko raven varstva potrošnikov in zagotoviti pravilno delovanje notranjega trga. Dobavitelji morajo ostati odgovorni za zagotavljanje, da so etikete čitljive v skladu s pravnimi zahtevami.

	_________________
	_________________

	7 Podrobna analiza stroškov, povezanih z novimi zahtevami glede oblikovanja, je na voljo v delovnem dokumentu služb Komisije, ki je priložen predlogu uredbe Evropskega parlamenta in Sveta o spremembi uredb (ES) št. 1272/2008, (ES) št. 1223/2009 in (EU) 2019/1009 glede poenostavitve nekaterih zahtev in postopkov za kemične izdelke, SWD(2025) 531, str. 14.
	7 Podrobna analiza stroškov, povezanih z novimi zahtevami glede oblikovanja, je na voljo v delovnem dokumentu služb Komisije, ki je priložen predlogu uredbe Evropskega parlamenta in Sveta o spremembi uredb (ES) št. 1272/2008, (ES) št. 1223/2009 in (EU) 2019/1009 glede poenostavitve nekaterih zahtev in postopkov za kemične izdelke, SWD(2025) 531, str. 14.

	8 Kot je navedeno v Sporočilu Komisije Evropskemu parlamentu, Svetu, Evropskemu ekonomsko-socialnemu odboru in Odboru regij Enotni trg: naš evropski domači trg v negotovem svetu. Strategija za enostaven, brezhibno delujoč in močan enotni trg, COM(2025) 500 final, str. 10, na voljo na: https://single-market-economy.ec.europa.eu/document/download/d92c78d0-7d47-4a16-b53f-1cead54bcb49_en?filename=Communication%20-%20Single%20Market%20Strategy.pdf .
	8 Kot je navedeno v Sporočilu Komisije Evropskemu parlamentu, Svetu, Evropskemu ekonomsko-socialnemu odboru in Odboru regij Enotni trg: naš evropski domači trg v negotovem svetu. Strategija za enostaven, brezhibno delujoč in močan enotni trg, COM(2025) 500 final, str. 10, na voljo na: https://single-market-economy.ec.europa.eu/document/download/d92c78d0-7d47-4a16-b53f-1cead54bcb49_en?filename=Communication%20-%20Single%20Market%20Strategy.pdf .



Sprememba		8
Predlog uredbe
Uvodna izjava 7 a (novo)
	

	Besedilo, ki ga predlaga Komisija
	Sprememba

	
	(7a)	Etiketa je prvi in pogosto edini vir informacij o nevarnostih in smernic za varno uporabo, ki je potrošnikom takoj na voljo, medtem ko so poklicni in industrijski uporabniki o nevarnostih, povezanih z določeno snovjo ali zmesjo, pred njeno uporabo obveščeni tudi z varnostnimi listi in varnostnim usposabljanjem. Zato mora biti etiketa nujno lahko berljiva, in sicer ne le v običajnih pogojih, temveč tudi v izrednih okoliščinah, npr. v nesrečah.



Sprememba		9
Predlog uredbe
Uvodna izjava 7 b (novo)
	

	Besedilo, ki ga predlaga Komisija
	Sprememba

	
	(7b)	Da bi imela etika ustrezno raven berljivosti, bi morala vsebovati jasen kontrast med besedilom in ozadjem, primerno pisavo, ustrezno velikost pisave, ustrezen razmik med vrsticami in črkami ter imeti splošno obliko etikete in druge ustrezne elemente oblikovanja. Zlasti bi bilo treba za snovi ali zmesi, ki so dostopne na trgu za splošno uporabo, pri elementih etikete iz člena 17(1) uporabiti velikost črk, pri kateri je srednji črkovni pas (x-height) 1,2 mm ali več. Če pa vsebina embalaže ne presega 125 ml, bi se lahko pri elementih etikete iz člena 17(1) uporabila velikost črk, pri kateri je srednji črkovni pas enak ali večji od 0,9 mm. Evropska agencija za kemikalije (ECHA) bi morala svoje smernice o oblikovanju etiket posodobiti in vanje vključiti jasne primere sprejemljivih in nesprejemljivih primerov oblikovanja etiket. V smernicah bi morala upoštevati oblike označevanja iz drugih upoštevnih predpisov Unije, primere dobre prakse pri „dostopnem oblikovanju“ in sprejete standarde za berljivost, vključno s sprejemljivimi in nesprejemljivimi barvnimi kombinacijami za doseganje kontrasta. Smernice bi morale ustreznim nacionalnim organom pomagati pri izvrševanju, oblikovane bi morale biti v skladu z načeli boljšega pravnega urejanja in na podlagi ustreznega posvetovanja z deležniki, z zmanjšanjem nepotrebnega bremena bi morale podpirati konkurenčnost, zagotavljati varnost dobaviteljem in ustvariti lojalno konkurenco na notranjem trgu.



Sprememba		10
Predlog uredbe
Uvodna izjava 8
	

	Besedilo, ki ga predlaga Komisija
	Sprememba

	(8)	Za zmanjšanje bremena za industrijo in izboljšanje prostega pretoka snovi in zmesi na notranjem trgu je primerno spremeniti Uredbo (ES) št. 1272/2008 glede pravil o oglaševanju in ponudbah na daljavo, pri čemer se izkoristijo obstoječe določbe iz druge zakonodaje Unije z enakimi cilji. V zvezi s tem bi morale biti zahteve za oglaševanje in ponudbe na daljavo omejene na izdelke, dane na trg za splošno uporabo, saj Uredba (ES) št. 1907/20069 že določa jasne obveznosti glede pretoka informacij v dobavnih verigah za snovi in zmesi.
	(8)	Za zmanjšanje bremena za industrijo in izboljšanje prostega pretoka snovi in zmesi na notranjem trgu je primerno spremeniti Uredbo (ES) št. 1272/2008 glede pravil o oglaševanju in ponudbah pri prodaji na daljavo, pri čemer se izkoristijo obstoječe določbe iz druge zakonodaje Unije z enakimi cilji. V zvezi s tem bi morale biti zahteve za oglaševanje in ponudbe pri prodaji na daljavo omejene na izdelke, dane na trg za splošno uporabo, saj Uredba (ES) št. 1907/20069 že določa jasne obveznosti glede pretoka informacij v dobavnih verigah za snovi in zmesi.

	_________________
	_________________

	9 Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1, ELI: http://data.europa.eu/eli/reg/2006/1907/oj).
	9 Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1, ELI: http://data.europa.eu/eli/reg/2006/1907/oj).



Sprememba		11
Predlog uredbe
Uvodna izjava 8 a (novo)
	

	Besedilo, ki ga predlaga Komisija
	Sprememba

	
	(8a)	Poklicni in industrijski uporabniki so na splošno bolje obveščeni o nevarnostih, povezanih s snovmi in zmesmi, kot potrošniki. Zato je primerno, da se zahteve glede informacij v zvezi z oglaševanjem razlikujejo glede na to, ali so izdelki namenjeni poklicni in industrijski uporabi ali potrošnikom oziroma so jim neposredno na voljo. Pristojni organi bi morali pri ocenjevanju, ali je oglas namenjen potrošnikom oziroma jim je neposredno na voljo, upoštevati objektivne elemente, vključno s tem, ali je jasno navedeno, da je snov ali zmes namenjena izključno za poklicno uporabo, ter okoliščine, v katerih je oglas ali ponudba na voljo, kot so sejmi, strokovne publikacije ali digitalne platforme, namenjene poklicnim uporabnikom. V pravu Unije podobne določbe že obstajajo.



Sprememba		12
Predlog uredbe
Uvodna izjava 9
	

	Besedilo, ki ga predlaga Komisija
	Sprememba

	(9)	Pred spremembami, uvedenimi z Uredbo (EU) 2024/2865, je Uredba (ES) št. 1272/2008 določala, da je treba v oglasih za nevarne zmesi, za katere lahko splošni uporabnik sklene kupno pogodbo, ne da bi pri tem videl etiketo, navesti vrste nevarnosti, navedene na etiketi, in da je treba v oglasih za snovi navesti zadevne razrede ali kategorije nevarnosti. Z Uredbo (EU) 2024/2865 je bila uvedena nova zahteva, da morajo biti pri vsej prodaji nevarnih snovi in zmesi na daljavo v ponudbi vključene vse informacije glede označevanja, s čimer je zagotovljeno, da je kupec pred nakupom izdelka vedno obveščen o nevarnostih. Z navedeno uredbo so bile tudi razširjene zahteve za oglaševanje saj določa, da mora vsebovati piktograme za nevarnost, opozorilne besede, stavke o nevarnosti in dodatne stavke ter poleg tega pozivati splošno javnost, naj upošteva informacije na etiketi izdelka. Oglasi so sredstvo za spodbujanje prodaje ali uporabe kemičnih izdelkov, v trenutku prodaje pa etiketa na embalaži snovi ali zmesi ali informacije z etikete v ponudbi na daljavo zagotavljajo popolne informacije o nevarnostih, povezanih z zadevno snovjo ali zmesjo. Zato bi bilo primerno zahtevati, da oglasi stranke pozovejo, naj pred uporabo preberejo etiketo in informacije o izdelku, ne pa, da podvajajo informacije o nevarnosti z etikete.
	(9)	Pred spremembami, uvedenimi z Uredbo (EU) 2024/2865, je Uredba (ES) št. 1272/2008 določala, da je treba v oglasih za nevarne zmesi, za katere lahko splošni uporabnik sklene kupno pogodbo, ne da bi pri tem videl etiketo, navesti vrste nevarnosti, navedene na etiketi, in da je treba v oglasih za snovi navesti zadevne razrede ali kategorije nevarnosti. Z Uredbo (EU) 2024/2865 je bila uvedena nova zahteva, da morajo biti pri vsej prodaji nevarnih snovi in zmesi na daljavo v ponudbi vključene vse informacije glede označevanja, s čimer je zagotovljeno, da je kupec pred nakupom izdelka vedno obveščen o nevarnostih. Z navedeno uredbo so bile tudi razširjene zahteve za oglaševanje saj določa, da mora vsebovati piktograme za nevarnost, opozorilne besede, stavke o nevarnosti in dodatne stavke ter poleg tega pozivati splošno javnost, naj upošteva informacije na etiketi izdelka. Oglasi so sredstvo za spodbujanje prodaje ali uporabe kemičnih izdelkov, v trenutku prodaje pa etiketa na embalaži snovi ali zmesi ali informacije z etikete v ponudbi na daljavo zagotavljajo popolne informacije o nevarnostih, povezanih z zadevno snovjo ali zmesjo. Zato bi bilo primerno zahtevati, da so v oglasih stranke pozvane, naj pred uporabo preberejo etiketo in informacije o izdelku, ter da oglasi vsebujejo bodisi opozorilno besedo ali piktogram, ne pa, da podvajajo vse informacije o nevarnosti z etikete. Ta pristop zagotavlja, da oglasi ostanejo dovolj informativni, da potencialne uporabnike opozorijo na nevarno naravo izdelka, saj se ne nalagajo zahteve, zaradi katerih bi bili oglasi natrpani z informacijami, težko razumljivi ali komercialno nepraktični. Glede na številne različne oblike oglasov bi bilo treba dobaviteljem omogočiti določeno mero prožnosti pri načinu podajanja teh informacij v oglasih.



Sprememba		13
Predlog uredbe
Uvodna izjava 10
	

	Besedilo, ki ga predlaga Komisija
	Sprememba

	(10)	Ker Uredba (ES) št. 1107/2009 Evropskega parlamenta in Sveta10 in Uredba (EU) št. 528/2012 Evropskega parlamenta in Sveta11 zahtevata, da se v oglasih za registrirana fitofarmacevtska sredstva in dovoljene biocidne proizvode uporabi izjava „Pred uporabo vedno preberite etiketo in informacije o sredstvu.“ oziroma „Pred uporabo vedno preberite oznako in informacije o proizvodu.“, bi bilo ustrezno enako zahtevo uporabiti tudi za oglaševanje nevarnih snovi in zmesi, da se zagotovi doslednost, zlasti v primerih, ko so oglaševane nevarne snovi in zmesi hkrati tudi registrirana fitofarmacevtska sredstva ali dovoljeni biocidni proizvodi.
	(10)	Ker Uredba (ES) št. 1107/2009 Evropskega parlamenta in Sveta10 in Uredba (EU) št. 528/2012 Evropskega parlamenta in Sveta11 zahtevata, da se v oglasih za registrirana fitofarmacevtska sredstva in dovoljene biocidne proizvode uporabi izjava „Pred uporabo vedno preberite etiketo in informacije o sredstvu.“ oziroma „Pred uporabo vedno preberite oznako in informacije o proizvodu.“, bi bilo ustrezno, da bi oglaševalci enako izjavo uporabiti tudi za oglaševanje nevarnih snovi in zmesi, da se zagotovi doslednost, zlasti v primerih, ko so oglaševane nevarne snovi in zmesi hkrati tudi registrirana fitofarmacevtska sredstva ali dovoljeni biocidni proizvodi.

	_________________
	_________________

	10 Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL L 309, 24.11.2009, str. 1, ELI: http://data.europa.eu/eli/reg/2009/1107/oj).
	10 Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL L 309, 24.11.2009, str. 1, ELI: http://data.europa.eu/eli/reg/2009/1107/oj).

	11 Uredba (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (UL L 167, 27.6.2012, str. 1, ELI: http://data.europa.eu/eli/reg/2012/528/oj).
	11 Uredba (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (UL L 167, 27.6.2012, str. 1, ELI: http://data.europa.eu/eli/reg/2012/528/oj).



Sprememba		14
Predlog uredbe
Uvodna izjava 12
	

	Besedilo, ki ga predlaga Komisija
	Sprememba

	(12)	Z Uredbo (EU) 2024/2865 je bila uvedena možnost, da so nekateri elementi označevanja vključeni samo v digitalno etiketo. Da bi zagotovili širšo uporabo tehnologije ter omogočili enostavnejši in prožnejši pristop k označevanju, bi bilo treba dobaviteljem dovoliti, da kontaktne podatke vseh dodatnih dobaviteljev navedejo samo na digitalni etiketi. Vključitev digitalnega kontakta bi bila ustrezna tudi, kadar so kontaktni podatki dodatnih dobaviteljev navedeni v digitalni etiketi.
	(12)	Z Uredbo (EU) 2024/2865 je bila uvedena možnost, da so nekateri elementi označevanja vključeni samo v digitalno etiketo. Da bi zagotovili širšo uporabo tehnologije ter omogočili enostavnejši in prožnejši pristop k označevanju, bi bilo treba dobaviteljem dovoliti, da kontaktne podatke vseh dodatnih dobaviteljev navedejo samo na digitalni etiketi. Vključitev digitalnega kontakta bi bila ustrezna tudi, kadar so kontaktni podatki dodatnih dobaviteljev navedeni v digitalni etiketi. Da bi bil možno z njimi hitro stopiti v stik – kar je v nekaterih okoliščinah, na primer v nujnih primerih, bistvenega pomena –, navedba digitalnega kontakta ne bi smela izključevati navedbe telefonske številke.



Sprememba		15
Predlog uredbe
Uvodna izjava 12 a (novo)
	

	Besedilo, ki ga predlaga Komisija
	Sprememba

	
	(12a)	Kartuše za brizgalne tiskalnike (≤150 ml) (dobavljene v zunanji embalaži in namenjene temu, da jih potrošnik ali poklicni uporabnik namesti v tiskalnik), imajo zelo omejeno uporabno površino za označevanje in nanje ni mogoče namestiti izvlečne etikete, ki bi omogočala večjezične rešitve. V teh primerih bi moralo biti dobaviteljem dovoljeno, da pod določenimi pogoji obseg informacij o nevarnosti omejijo.



Sprememba		16
Predlog uredbe
Uvodna izjava 14
	

	Besedilo, ki ga predlaga Komisija
	Sprememba

	(14)	V skladu s prehodnimi določbami Uredbe (ES) št. 1272/2008 bi morali imeti dobavitelji možnost, da nove določbe o razvrščanju, označevanju in pakiranju, uvedene s to uredbo, prostovoljno uporabijo že pred datumom začetka odložene uporabe teh določb.
	(14)	V skladu s prehodnimi določbami Uredbe (ES) št. 1272/2008 bi morali imeti dobavitelji možnost, da nove določbe o razvrščanju, označevanju in pakiranju, uvedene s to uredbo, prostovoljno uporabijo že pred datumom začetka odložene uporabe teh določb, nacionalni organi pa bi jih morali k temu spodbujati.



Sprememba		17
Predlog uredbe
Uvodna izjava 17
	

	Besedilo, ki ga predlaga Komisija
	Sprememba

	(17)	Pogoje, ki omogočajo izjeme od prepovedi uporabe takšnih snovi v kozmetičnih izdelkih, bi bilo treba racionalizirati, njihovo področje uporabe pa podrobneje opredeliti. Poleg tega skladnost z zahtevami glede varnosti živil ni združljiva z znanstvenim in tehničnim razvojem, ki omogoča razvoj novih snovi za uporabo v kozmetičnih izdelkih, ki se ne uporabljajo v živilih ali jih ni v živilih. Skladnost z zahtevami glede varnosti živil ne povečuje varnosti kozmetičnih izdelkov, saj sta obe kategoriji izdelkov po svoji naravi različni. Zato je ustrezno, da se ta pogoj odpravi.
	(17)	Pogoje, ki omogočajo izjeme od prepovedi uporabe takšnih snovi v kozmetičnih izdelkih, bi bilo treba racionalizirati, ne da bi se znižala visoka raven zdravja in varnosti ljudi ter varstva potrošnikov, njihovo področje uporabe pa podrobneje opredeliti. Poleg tega skladnost z zahtevami glede varnosti živil ni združljiva z znanstvenim in tehničnim razvojem, ki omogoča razvoj novih snovi za uporabo v kozmetičnih izdelkih, ki se ne uporabljajo v živilih ali jih ni v živilih. Skladnost z zahtevami glede varnosti živil ne povečuje nujno varnosti kozmetičnih izdelkov, saj sta obe kategoriji izdelkov po svoji naravi različni. Zato je ustrezno, da se ta pogoj odpravi.



Sprememba		18
Predlog uredbe
Uvodna izjava 18
	

	Besedilo, ki ga predlaga Komisija
	Sprememba

	(18)	Poleg tega bi bilo treba določiti elemente, ki jih je treba upoštevati pri presoji razpoložljivosti ustreznih alternativ. Zlasti bi bilo treba določiti, da mora uporaba alternativne snovi zmanjšati splošno tveganje za zdravje ljudi in okolje ter da mora snov zagotavljati enakovredno ali podobno funkcijo v kozmetičnem izdelku in biti na voljo na trgu v zadostnih količinah, tako da je tehnično izvedljiva in ekonomsko upravičena za podjetja, zlasti za MSP. Poleg tega dostop do snovi ne bi smel biti omejen s patenti ali omejitvami glede surovin. Pri analizi primernosti alternativ bi moralo biti mogoče kot pomembne dejavnike upoštevati tudi gospodarske vidike, kot so stroški spremembe sestave in primerjalni prispevek k skupnim proizvodnim stroškom.
	(18)	Poleg tega bi bilo treba navesti elemente, ki jih je treba upoštevati pri presoji razpoložljivosti ustreznih alternativ. Zlasti bi bilo treba določiti, da mora biti uporaba vsake alternativne snovi za nadomestitev razvrščene snovi varna za zdravje ljudi. Alternativa bi morala zagotavljati enakovredno funkcijo in primerljivo raven učinkovitosti in delovanja v kozmetičnem izdelku ter biti na voljo na trgu v zadostnih količinah ali pa bi moralo biti verjetno, da je na voljo v zadostnih količinah za zadovoljitev trenutnega povpraševanja, poleg tega pa bi moralo biti dokazano, da bo lahko zadovoljila pričakovano povpraševanje v razumnem časovnem okviru. Uporaba te alternativne snovi bi morala biti tehnično in ekonomsko izvedljiva za podjetja, zlasti za MSP, da bi omogočala trajno proizvodnjo. Pri oceni ekonomske izvedljivosti alternativ se lahko kot pomembni dejavniki upoštevajo tudi gospodarski vidiki, kot so stroški spremembe sestave in primerjalni prispevek k skupnim proizvodnim stroškom.



Sprememba		19
Predlog uredbe
Uvodna izjava 19
	

	Besedilo, ki ga predlaga Komisija
	Sprememba

	(19)	Da bi racionalizirali postopek odstopanja, bi moral del merila SCCS za ocenjevanje postati tudi pogoj, da se zahtevek za odstopanje vloži za določeno uporabo kategorije izdelkov z znano izpostavljenostjo. Znanstveni odbor trenutno že ocenjuje varnost snovi glede na njene nevarne lastnosti in izpostavljenost (tj. določeno uporabo v posamezni kategoriji izdelkov), zato je ločeno merilo odveč.
	(Ne zadeva slovenske različice.)



Sprememba		20
Predlog uredbe
Uvodna izjava 21
	

	Besedilo, ki ga predlaga Komisija
	Sprememba

	(21)	Pogosto je lahko snov tudi sestavina naravnih kompleksnih snovi, na primer eteričnih olj. V takih primerih je prepoved uporabe v kozmetičnih izdelkih v skladu s členom 15 Uredbe (ES) št. 1223/2009 pomembna samo za snov, kot je navedena v delu 3 Priloge VI k Uredbi (ES) št. 1272/2008. To pomeni, da za naravne kompleksne snovi, ki vsebujejo sestavino, razvrščeno kot CMR, prepoved ne velja, razen če je ta naravna kompleksna snov sama navedena kot snov CMR kategorije 1A, 1B ali 2 v delu 3 Priloge VI k Uredbi (ES) št. 1272/2008. Ker lahko usklajena razvrstitev sestavine vzbudi pomisleke v zvezi z varnostjo naravnih kompleksnih snovi, kadar se uporabljajo v kozmetičnih izdelkih, bi morala Komisija, če se pojavi pomislek v zvezi z varnostjo, pooblastiti SCCS, da oceni učinek take sestavine na varnost naravnih kompleksnih snovi, in nato sprejeti ustrezne regulativne ukrepe v skladu s členom 31(1) Uredbe (ES) št. 1223/2009.
	(21)	Snovi, ki vsebujejo več kot eno sestavino in so ekstrahirane iz rastlin ali delov rastlin in niso kemijsko spremenjene, kakor je opredeljeno v členu 3, točka (40), Uredbe (ES) št. 1907/2006, se pogosto imenujejo naravne kompleksne snovi ali NKS. Te snovi lahko vsebujejo eno ali več snovi, ki so razvrščene kot snovi CMR, čeprav sama naravna kompleksna snov ni razvrščena kot snov CMR. Za te snovi mora veljati visoka raven varstva potrošnikov, ki mora temeljiti na znanstvenih spoznanjih in dejanskih pogojih izpostavljenosti, ki izhajajo iz njihove uporabe v kozmetičnih izdelkih. Prepoved uporabe v kozmetičnih izdelkih v skladu s členom 15 Uredbe (ES) št. 1223/2009 velja samo za snov, kot je navedena v delu 3 Priloge VI k Uredbi (ES) št. 1272/2008. Za naravne kompleksne snovi, ki vsebujejo sestavino, razvrščeno kot CMR, prepoved ne velja, razen ko je naravna kompleksna snov sama razvrščena kot snov CMR kategorije 1A, 1B ali 2 v delu 3 Priloge VI k Uredbi (ES) št. 1272/2008. Ker usklajena razvrstitev sestavine vzbuja pomisleke o uporabi in varnosti naravnih kompleksnih snovi, kadar se uporabljajo v kozmetičnih izdelkih, bi morala Komisija brez odlašanja pooblastiti SCCS, da oceni učinek takih snovi na varnost, in po potrebi ustrezno regulativno ukrepati v skladu s členom 31(1) Uredbe (ES) št. 1223/2009. Ocena Znanstvenega odbora za varstvo potrošnikov bi morala biti pravočasna, da se industriji zagotovi predvidljivost.



Sprememba		21
Predlog uredbe
Uvodna izjava 22
	

	Besedilo, ki ga predlaga Komisija
	Sprememba

	(22)	Kadar je uporaba snovi v kozmetičnih izdelkih prepovedana ali omejena, bi bilo treba proizvajalcem, uvoznikom, distributerjem in odgovornim osebam zagotoviti ustrezen čas, da sprejmejo potrebne ukrepe za spremembo sestave in ponovno označevanje izdelkov, umik izdelkov iz distribucije ter uničenje neprodanih izdelkov, ki ne izpolnjujejo novih zahtev. Zato bi bilo treba v zvezi s kozmetičnimi izdelki, ki vsebujejo zadevno snov, določiti obdobji 12 mesecev za dajanje na trg in 24 mesecev za omogočanje dostopnosti na trgu po začetku veljavnosti zadevnih sprememb Uredbe (ES) št. 1223/2009.
	(22)	Kadar je uporaba snovi v kozmetičnih izdelkih prepovedana ali omejena, bi bilo treba proizvajalcem, uvoznikom, distributerjem in odgovornim osebam zagotoviti ustrezen čas, da sprejmejo potrebne ukrepe za spremembo sestave, testiranje in ponovno označevanje izdelkov, umik izdelkov iz distribucije ter uničenje neprodanih izdelkov, ki ne izpolnjujejo novih zahtev. V skladu s tem bi bilo treba v primeru, da ni bil vložen zahtevek za odstopanje, v zvezi s kozmetičnimi izdelki, ki vsebujejo zadevno snov, določiti obdobji 6 mesecev za dajanje na trg in 15 mesecev za omogočanje dostopnosti na trgu po začetku veljavnosti zadevnih sprememb Uredbe (ES) št. 1223/2009. Če je bil vložen zahtevek za odstopanje in je Znanstveni odbor za varstvo potrošnikov ugotovil, da snov ni varna, bi bilo treba navedene roke skrajšati na obdobje treh mesecev za dajanje na trg in 12 mesecev za omogočanje dostopnosti na trgu. Če je bila vložen zahtevek za odstopanje in je Znanstveni odbor za varstvo potrošnikov ugotovil, da je snov varna, vendar je bil zahtevek zavrnjen zaradi razpoložljivosti ustreznih alternativ, bi bilo treba navedene roke podaljšati na obdobje 24 mesecev za dajanje na trg in 48 mesecev za omogočanje dostopnosti na trgu, pod pogojem, da je vedno na voljo posodobljeno poročilo o varnosti kozmetičnega izdelka.

	Besedilo, ki ga predlaga Komisija
	Sprememba

	(23)	Za zmanjšanje regulativnih in upravnih bremen za podjetja, dejavna v kozmetičnem sektorju, bi bilo treba pred dajanjem kozmetičnih izdelkov na trg Unije zahtevati le eno priglasitev. Pogoji za tako priglasitev bi se morali nediskriminatorno uporabljati za kozmetične izdelke, ki vsebujejo nanomateriale, in za tiste kozmetične izdelke, ki jih ne vsebujejo. Za ohranitev previdnosti glede nanomaterialov bi bilo treba zahtevati, da se posebne informacije o nanomaterialih, ki se uporabljajo v kozmetičnem izdelku, navedejo v poročilu o varnosti kozmetičnega izdelka, tako da se lahko pristojni organi z njimi seznanijo, kadar se pojavijo pomisleki glede morebitnega tveganja za zdravje ljudi zaradi uporabe določenega nanomateriala.
	(23)	Za zmanjšanje regulativnih in upravnih bremen za podjetja, dejavna v kozmetičnem sektorju, bi bilo treba pred dajanjem kozmetičnih izdelkov na trg Unije zahtevati njihovo priglasitev Komisiji. Za ohranitev previdnosti glede nanomaterialov v kozmetičnih izdelkih bi bilo treba zahtevati, da ta priglasitev vsebuje identifikacijo nanomateriala, vključno z njegovim kemijskim imenom (IUPAC) in drugimi deskriptorji, kot so navedeni v točki 2 preambule k prilogam II do VI, in specifikacijo nanomateriala, vključno z velikostjo delcev ter fizikalnimi in kemijskimi značilnostmi, ki se namerava letno dati na trg. To je potrebno, da lahko Komisija v primeru pomislekov zahteva oceno varnosti. Poleg tega bi bilo treba izrecno zahtevati tudi, da se posebne informacije o nanomaterialih, ki se uporabljajo v kozmetičnem izdelku, navedejo v priglasitvi na portalu za obveščanje o kozmetičnih izdelkih in v poročilu o varnosti kozmetičnega izdelka, tako da imajo pristojni organi dostop do obeh in se lahko z njima seznanijo, kadar se pojavijo pomisleki glede morebitnega tveganja za zdravje ljudi zaradi uporabe določenega nanomateriala v kozmetičnih izdelkih.

	Besedilo, ki ga predlaga Komisija
	Sprememba

	(25)	S kozmetičnimi izdelki se trguje po vsem svetu. Zato je pomembno, da imena sestavin na etiketah izkazujejo trenutno stanje znanstvenega in tehnološkega razvoja. Uporaba mednarodno priznanih imen kozmetičnih sestavin je pomemben dejavnik, ki spodbuja preglednost in olajšuje čezmejno trgovino s kozmetičnimi izdelki. Ta uredba bi morala omogočiti uporabo mednarodno priznanih imen na etiketah kozmetičnih izdelkov brez dodatnih regulativnih ukrepov Komisije. Ker bi glosar skupnih imen sestavin, ki bi ga sprejela Komisija, upočasnil postopek sprejemanja novih imen, bi bilo treba določbo, ki zahteva, da Komisija sprejme tak glosar, odpraviti.
	(25)	S kozmetičnimi izdelki se trguje po vsem svetu in zato je bistveno, da imena sestavin na etiketah pravočasno izkazujejo trenutno stanje znanstvenega in tehnološkega razvoja. Uporaba mednarodno priznane nomenklature, kot so imena iz Mednarodne nomenklature kozmetičnih sestavin (INCI), je pomemben dejavnik, ki spodbuja preglednost sestavin za potrošnike, zagotavlja doslednost v različnih jurisdikcijah in olajšuje čezmejno trgovino s kozmetičnimi izdelki. Imena INCI vzdržuje Svet za izdelke za osebno nego (PCPC) kot mednarodni industrijski standard in so med regulatorji in deležniki po vsem svetu široko priznana. Ta uredba bi morala omogočiti neposredno uporabo mednarodno priznane nomenklature, kot je INCI, na etiketah kozmetičnih izdelkov brez dodatnih regulativnih ukrepov Komisije. Kadar splošno sprejeto ime sestavine v nomenklaturi INCI ni na voljo, je treba uporabiti drugo splošno sprejeto nomenklaturo, na primer imena, določena v priznanih mednarodnih referenčnih kemijskih ali farmakopejskih virih ali v drugih verodostojnih virih, na katere se običajno opirajo industrija in regulativni organi. Ta pristop zagotavlja prožnost, preprečuje nepotrebno upravno breme in zagotavlja, da imena sestavin, ki se uporabljajo na etiketah kozmetičnih izdelkov, ostanejo posodobljena, mednarodno usklajena in lahko razumljiva za potrošnike. Ker bi glosar skupnih imen sestavin, ki bi ga sprejela Komisija, upočasnil postopek sprejemanja novih imen, bi bilo treba določbo, ki zahteva, da Komisija sprejme tak glosar, odpraviti.



Sprememba		24
Predlog uredbe
Uvodna izjava 25 a (novo)
	

	Besedilo, ki ga predlaga Komisija
	Sprememba

	
	(25a)	Zaradi visoke ravni varovanja zdravja ljudi bi morale za vse izvajalce, ki dajejo kozmetične izdelke na trg Unije, ne glede na to, ali jih dajejo na trg zunaj spleta ali na spletu, veljati enakovredne obveznosti in učinkovito izvrševanje. To je zlasti pomembno glede na vse večjo prodajo kozmetičnih izdelkov prek spletnih tržnic, vključno z izdelki s poreklom iz tretjih držav, za katere ne veljajo enake zdravstvene in varnostne zahteve. Zato je treba zahtevati, da so pri prodaji na daljavo, tudi prek spletnih tržnic, določene informacije iz člena 19, ki jih je treba navesti na etiketi, navedene jasno in vidno. Ta zahteva bo poenostavila izvrševanje Uredbe (ES) št. 1223/2009 ter tako prispevala k lojalni konkurenci in visoki ravni varovanja zdravja ljudi. Poleg tega bi bilo treba okrepiti nadzor po dajanju na trg, zlasti za spletno prodajo in uvoz, kozmetični izdelki, za katere je bilo prek sistema Unije za hitro opozarjanje (Safety Gate) ugotovljeno, da niso skladni, pa ne bi smeli biti uvrščeni v ponudbo ali ponujeni v prodajo. V ta namen bi morale spletne platforme preveriti identiteto odgovorne osebe, preden dovolijo dajanje izdelkov na trg Unije, izrecno pa bi bilo treba prepovedati spletno prodajo, ponujanje v prodajo in promocijo prepovedanih kozmetičnih izdelkov, zlasti izdelkov z dodanim živim srebrom, tudi prek družbenih medijev.



Sprememba		25
Predlog uredbe
Uvodna izjava 26
	

	Besedilo, ki ga predlaga Komisija
	Sprememba

	(26)	V skladu s ciljem Komisije za racionalizacijo in poenostavitev zahtev glede poročanja ter za spodbujanje načela „privzeto digitalen“ v podporo digitalni preobrazbi bi morali gospodarski subjekti, ki ravnajo s sredstvi za gnojenje EU v skladu z Uredbo (EU) 2019/1009, zagotoviti digitalni kontakt, prek katerega je z njimi mogoče vzpostaviti stik, pripraviti izjavo EU o skladnosti v elektronski obliki in omogočiti dostop do nje prek spletnega naslova ali nosilca podatkov ter organom na zahtevo zagotoviti vse ustrezne informacije in dokumentacijo v elektronski obliki. Dokumenti in dopisi, povezani z ugotavljanjem skladnosti sredstev za gnojenje EU, ki se pošiljajo priglašenim organom ali prejemajo od njih, bi morali biti prav tako zagotovljeni v elektronski obliki. Kadar se uporablja digitalna etiketa, bi morali proizvajalci za zagotavljanje dostopa do izjave EU o skladnosti uporabiti isti nosilec podatkov, kot se uporablja za digitalno etiketo, da bi se preprečila prisotnost več nosilcev podatkov na istem izdelku. Kadar se v skladu z drugo zakonodajo EU za sredstva za gnojenje EU zahteva digitalni potni list izdelka, bi bilo treba v digitalnem potnem listu izdelka zagotoviti informacije o digitalnem označevanju in izjavo EU o skladnosti.
	(26)	V skladu s ciljem Komisije za racionalizacijo in poenostavitev zahtev glede poročanja ter za spodbujanje načela „privzeto digitalen“ v podporo digitalni preobrazbi bi morali gospodarski subjekti, ki ravnajo s sredstvi za gnojenje EU v skladu z Uredbo (EU) 2019/1009, zagotoviti digitalni kontakt, prek katerega lahko pristojni organi in končni uporabniki vzpostavijo v stik z njimi, da se lahko ustrezno odzovejo na njihova vprašanja, pripraviti izjavo EU o skladnosti v elektronski obliki in omogočiti dostop do nje prek spletnega naslova ali nosilca podatkov ter pristojnim organom na zahtevo hitro zagotoviti vse ustrezne informacije in dokumentacijo v elektronski obliki. Dokumenti in dopisi, povezani z ugotavljanjem skladnosti sredstev za gnojenje EU, ki se pošiljajo priglašenim organom ali prejemajo od njih, bi morali biti prav tako hitro zagotovljeni v elektronski obliki. Kadar se uporablja digitalna etiketa, bi morali proizvajalci za zagotavljanje dostopa do izjave EU o skladnosti uporabiti isti nosilec podatkov, kot se uporablja za digitalno etiketo, da bi se preprečila prisotnost več nosilcev podatkov na istem izdelku. Kadar se v skladu z drugo zakonodajo EU za sredstva za gnojenje EU zahteva digitalni potni list izdelka, bi bilo treba v digitalnem potnem listu izdelka zagotoviti informacije o digitalnem označevanju in izjavo EU o skladnosti.



Sprememba		26
Predlog uredbe
Uvodna izjava 26 a (novo)
	

	Besedilo, ki ga predlaga Komisija
	Sprememba

	
	(26a)	Za sredstva za gnojenje, zajeta v Uredbi (EU) 2019/1009, veljajo regulativne zahteve, in če se z njimi povezano upravno breme poveča, lahko to poveča razliko med stroški kmetijske proizvodnje v Uniji in tretjih državah. Z revizijo te uredbe bi zato morali predpise za proizvajalce sredstev za gnojenje v EU poenostaviti in pomagati kmetom v EU, tako da bi gospodarski subjekti lažje vstopali na trg EU in delovali zunaj nacionalnih trgov v korist enotnega trga. Zato to ne bi smelo ogrožati visoke ravni varstva potrošnikov, varovanja zdravja in okolja ter obvladovanja tveganja. Poleg tega se z omilitvijo sektorskih zahtev za sredstva za gnojenje ne bi smela znižati stopnja nadzora za te izdelke, ko so dani na trg, in to tudi ne bi smelo zbujati pomislekov glede sledljivosti, varnosti in vpliva na ugled.



Sprememba		27
Predlog uredbe
Uvodna izjava 26 b (novo)
	

	Besedilo, ki ga predlaga Komisija
	Sprememba

	
	(26b)	Digitalizacija izjav o skladnosti in tehničnih informacij o izdelku lahko prinese nekatere prednosti. Ustrezno pozornost bi bilo treba nameniti kibernetski varnosti, učinkovitemu in hitremu nadzoru izvrševanja, razpoložljivosti in interoperabilnosti digitalne infrastrukture, potencialnim stroškom uvedbe in delovanja teh sistemov ter raznolikosti gospodarskih subjektov in nacionalnih sistemov.



Sprememba		28
Predlog uredbe
Uvodna izjava 27
	

	Besedilo, ki ga predlaga Komisija
	Sprememba

	(27)	V skladu z Uredbo (EU) 2019/1009 se lahko kot sestavni material v mikrobnih rastlinskih biostimulantih uporabljajo samo mikroorganizmi, ki so navedeni na pozitivnem seznamu v Prilogi II k navedeni uredbi. Komisija je pooblaščena, da na ta seznam doda nove mikroorganizme ali seve mikroorganizmov, in sicer po oceni, v kateri je ugotovljeno, da noben od sevov ne predstavlja tveganja za zdravje ljudi, živali ali rastlin, za varnost ali okolje ter da zagotavlja agronomsko učinkovitost. Glede na veliko število mikroorganizmov na trgu ocenjevanje in posledična vključitev novih mikroorganizmov ali sevov mikroorganizmov na pozitivni seznam zaostajata za znanstvenim napredkom. Trenutni mehanizem upočasnjuje razvoj mikrobnih rastlinskih biostimulantov in zadržuje dostop kmetov do tistih inovativnih sredstev za gnojenje, ki lahko spodbudijo hranilne procese rastlin in s tem zmanjšajo uporabo tradicionalnih gnojil.
	(27)	V skladu z Uredbo (EU) 2019/1009 se lahko kot sestavni material v mikrobnih rastlinskih biostimulantih uporabljajo samo mikroorganizmi, ki so navedeni na pozitivnem seznamu v Prilogi II k navedeni uredbi. Komisija je pooblaščena, da na ta seznam doda nove mikroorganizme ali seve mikroorganizmov, in sicer po oceni, v kateri je ugotovljeno, da noben od sevov ne predstavlja tveganja za zdravje ljudi, živali ali rastlin, za varnost ali okolje ter da zagotavlja agronomsko učinkovitost. Glede na veliko število mikroorganizmov na trgu ocenjevanje in posledična vključitev novih mikroorganizmov ali sevov mikroorganizmov na pozitivni seznam zaostajata za znanstvenim napredkom. Trenutni mehanizem upočasnjuje razvoj mikrobnih rastlinskih biostimulantov in zadržuje dostop kmetov do tistih inovativnih sredstev za gnojenje. Stalno je treba proaktivno spremljati znanstveni razvoj in posodabljati seznam mikroorganizmov oz. sevov mikroorganizmov ter ustreznih meril in metodologije. Poleg tega bi bilo treba vse posodobitve izvesti hitro. Hkrati bi morali z regulativnim okvirom zagotoviti, da bo uporaba tradicionalnih in naravnih gnojil ostala izvedljiva in dostopna možnost, pri čemer bi bilo treba priznati njihovo vlogo ob mikrobioloških rešitvah, da ne bi ogrozili konkurenčnosti ali kmetijske proizvodnje v Uniji.



Sprememba		29
Predlog uredbe
Uvodna izjava 27 a (novo)
	

	Besedilo, ki ga predlaga Komisija
	Sprememba

	
	(27a)	Glede na hiter tempo inovacij na področju kmetijske biotehnologije je pomembno, da se obstoječi regulativni postopki, tudi posodobitev prilog s strani Komisije, uporabijo pravočasno in na znanstveni podlagi ter da se v celoti izkoristijo možnosti, ki jih že zagotavlja Uredba (EU) 2019/1009. To bi moralo olajšati pravočasno oceno novih sevov, hkrati pa zagotoviti, da so na trgu dovoljeni samo tisti, ki izpolnjujejo varnostne zahteve Unije.



Sprememba		30
Predlog uredbe
Uvodna izjava 28
	

	Besedilo, ki ga predlaga Komisija
	Sprememba

	(28)	Da bi pospešili ocenjevanje mikroorganizmov in odprli enotni trg za več mikrobnih rastlinskih biostimulantov, bi bilo treba na Komisijo prenesti pooblastilo za sprejemanje aktov v skladu s členom 290 Pogodbe o delovanju Evropske unije v zvezi s Prilogo II, del II, kategorija sestavnih materialov (KSM) 7, k Uredbi (EU) 2019/1009, da se Komisiji omogoči uvedba splošnih meril in metodologije za ocenjevanje mikroorganizmov. Navedena merila in metodologija bi morala proizvajalcem in priglašenim organom omogočiti, da dokažejo in preverijo, da mikroorganizmi, ki se uporabljajo v mikrobnih rastlinskih biostimulantih, razen tistih iz KSM 7, ne predstavljajo tveganja za zdravje ljudi, živali ali rastlin, za varnost ali okolje ter zagotavljajo agronomsko učinkovitost. Za izpopolnjevanje in potrjevanje meril in metodologije, ki jih je treba uvesti, je zlasti pomembno, da se Komisija pri svojem pripravljalnem delu ustrezno posvetuje, vključno na ravni strokovnjakov, in da se ta posvetovanja izvedejo v skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje13. Za zagotovitev enakopravnega sodelovanja pri pripravi delegiranih aktov Evropski parlament in Svet zlasti prejmeta vse dokumente sočasno s strokovnjaki iz držav članic, njuni strokovnjaki pa se sistematično lahko udeležujejo sestankov strokovnih skupin Komisije, ki zadevajo pripravo delegiranih aktov.
	(28)	Širša raba mikrobnih rastlinskih biostimulantov lahko izboljša učinkovitost rabe hranil in zdravje tal, s čimer se spodbuja razvoj trajnostnega in visokoproduktivnega kmetijstva. Da bi pospešili ocenjevanje mikroorganizmov in odprli enotni trg za več mikrobnih rastlinskih biostimulantov, bi bilo treba na Komisijo prenesti pooblastilo za sprejemanje aktov v skladu s členom 290 Pogodbe o delovanju Evropske unije v zvezi s Prilogo II, del II, kategorija sestavnih materialov (KSM) 7, k Uredbi (EU) 2019/1009, da se Komisiji omogoči uvedba splošnih meril in metodologije za ocenjevanje mikroorganizmov. Navedena merila bi morala upoštevati najnovejša znanstvena dognanja in proizvajalcem in priglašenim organom omogočiti, da dokažejo in preverijo, da mikroorganizmi, ki se uporabljajo v mikrobnih rastlinskih biostimulantih, razen tistih iz KSM 7, ne predstavljajo tveganja za zdravje ljudi, živali ali rastlin, za varnost ali okolje ter zagotavljajo agronomsko učinkovitost, obenem pa upoštevati konkurenčnost in proizvodnjo Unije. Za preverjanje skladnosti mikroorganizmov z merili in metodologijo iz te uredbe organi za ugotavljanje skladnosti potrebujejo posebne kompetence, znanstveno in tehnično znanje. Te kompetence ter vidike, kot so neodvisnost, objektivnost, nepristranskost in strokovna neoporečnost, bi zato morali pregledati nacionalni organi, pristojni za akreditacijo in priglasitev. Za izpopolnjevanje in potrjevanje meril in metodologije, ki jih je treba uvesti, je zlasti pomembno, da Komisija za pregledovanje in prispevanje vključi ustrezne znanstvene organe, zlasti Evropsko agencijo za varnost hrane, JRC in agencijo ECHA, ter da se pri svojem pripravljalnem delu ustrezno posvetuje, vključno na ravni strokovnjakov. Bistveno je, da Komisija ohrani tesno medinstitucionalno sodelovanje med izvedbo teh posvetovanj, ki bi morala potekati v popolnem skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje13. Za zagotovitev enakopravnega sodelovanja pri pripravi delegiranih aktov Evropski parlament in Svet zlasti prejmeta vse dokumente sočasno s strokovnjaki iz držav članic, njuni strokovnjaki pa se sistematično lahko udeležujejo sestankov strokovnih skupin Komisije, ki zadevajo pripravo delegiranih aktov.

	_________________
	_________________

	13 UL L 123, 12.5.2016, str. 1, ELI: http://data.europa.eu/eli/agree_interinstit/2016/512/oj.
	13 UL L 123, 12.5.2016, str. 1, ELI: http://data.europa.eu/eli/agree_interinstit/2016/512/oj.



Sprememba		31
Predlog uredbe
Uvodna izjava 29 a (novo)
	

	Besedilo, ki ga predlaga Komisija
	Sprememba

	
	(29a)	Cilj Uredbe (EU) 2019/1009 je olajšati dajanje varnih sredstev za gnojenje na notranji trg in njihov prosti pretok, hkrati pa podpirati recikliranje hranil in krožno uporabo surovin ter poskrbeti za visoko raven varstva zdravja ljudi, živali in rastlin ter okolja. Njihova učinkovita uporaba je med drugim odvisna od priznavanja končnih točk za sestavne materiale, pridobljene iz živalskih stranskih proizvodov v smislu Uredbe (ES) št. 1069/2009. Z Delegirano uredbo (EU) 2023/1605 so bile določene nekatere končne točke za živalske stranske proizvode, namenjene za uporabo v sredstvih za gnojenje. Vendar parametri predelave in vanje vključeni ukrepi za zmanjšanje tveganja v veliki meri izhajajo iz okvirov za higieno krme in preprečevanje goljufij pri krmi ter ne odražajo vedno različnih načinov izpostavljenosti in profilov tveganja sredstev za gnojenje, ki se uporabljajo za tla in vodo.



Sprememba		32
Predlog uredbe
Uvodna izjava 30
	

	Besedilo, ki ga predlaga Komisija
	Sprememba

	(30)	Kemične snovi, kot take ali v zmeseh, če se proizvajajo ali uvažajo v količinah nad eno tono na podjetje na leto, je treba registrirati v skladu z Uredbo (ES) št. 1907/2006, pri čemer so zahteve glede informacij odvisne od dejanske količine. Uredba (EU) 2019/1009, ob preseganju zahtev iz Uredbe (ES) št. 1907/2006, določa, da so vse snovi, ki se uporabljajo v sredstvih za gnojenje EU, ne glede na količino, v kateri so proizvedene ali uvožene, registrirane vsaj z zahtevami glede informacij iz Uredbe (ES) št. 1907/2006 za snovi, ki se proizvedejo ali uvozijo v količinah od 10 do 100 ton na podjetje na leto, skupaj s poročilom o kemijski varnosti v skladu s členom 14 navedene uredbe, ki zajema njihovo uporabo v sredstvu za gnojenje. Te obsežne zahteve glede informacij bi lahko proizvajalcem, zlasti malim in srednjim podjetjem, preprečile uporabo snovi, ki še niso registrirane v skladu z navedenimi zahtevami, ali jih prisilile, da svoje izdelke dajejo le na nacionalne trge v skladu z nacionalnimi pravili. Zaradi sorazmernosti in ob upoštevanju splošne obveznosti proizvajalcev in uvoznikov snovi in sredstev za gnojenje EU v skladu z Uredbo (ES) št. 1907/2006 oziroma Uredbo (EU) 2019/1009, da zagotovijo varnost izdelkov, ki jih dajejo na trg, bi morala registracija snovi, ki se uporabljajo v sredstvih za gnojenje EU, slediti le zahtevam, vključno z ustreznimi stopnjami, iz Uredbe (ES) št. 1907/2006.
	(30)	Z Uredbo (EU) 2019/1009 so bile uvedene dodatne zahteve za registracijo snovi, ki se uporabljajo v sredstvih za gnojenje v EU, ki presegajo zahteve iz Uredbe (ES) št. 1907/2006. Za zagotovitev sorazmernosti ob hkratnem ohranjanju visoke ravni varovanja zdravja ljudi in okolja je primerno uskladiti zahteve za registracijo snovi, ki se uporabljajo v sredstvih za gnojenje v EU, z zahtevami iz Uredbe (ES) št. 1907/2006, ob upoštevanju ustreznih količinskih pragov in zahtev po informacijah. Hkrati bi se morale za snovi s posebej nevarnimi lastnostmi, vključno s tistimi, ki so v skladu z Uredbo (ES) št. 1272/2008 razvrščene kot rakotvorne, mutagene, strupene za razmnoževanje, endokrini motilci ali obstojne, bioakumulativne in strupene, uporabljati posebne zahteve glede informacij, tudi kadar se take snovi v sredstvih za gnojenje uporabljajo v majhnih količinah. Ta pristop zagotavlja, da so na voljo informacije, pomembne za varnost, hkrati pa preprečuje nepotrebna bremena za snovi, ki predstavljajo manjše tveganje. Predložene informacije bi morale temeljiti na razpoložljivih podatkih, vključno z uporabo alternativnih metod in prilagoditev v skladu z Uredbo (ES) št. 1907/2006, in bi se morale, kadar je to ustrezno in v skrajnem primeru, izogibati nepotrebnemu testiranju, zlasti na vretenčarjih. Ocene kemijske varnosti bi morale biti omejene na ustrezne scenarije izpostavljenosti, povezane z agronomsko uporabo gnojil in okoljem. Tak pristop zagotavlja uravnotežen okvir, ki podpira inovacije in dostop do trga, hkrati pa ohranja visoko raven varstva in pravne varnosti za operaterje.



Sprememba		33
Predlog uredbe
Člen 1 – odstavek 1 – točka 1
Uredba (ES) št. 1272/2008
Člen 2 – točka 42
	

	Besedilo, ki ga predlaga Komisija
	Sprememba

	42.	‚digitalni kontakt‘ pomeni vsak posodobljen in dostopen spletni komunikacijski kanal, ki omogoča vzpostavitev in vzdrževanje stika z dobaviteljem, ne da bi se bilo treba registrirati ali prenesti aplikacijo.
	42.	‚digitalni kontakt‘ pomeni vsak posodobljen in enostavno ter prosto dostopen spletni komunikacijski kanal, kot so elektronski naslovi ali spletne povezave, ki omogoča vzpostavitev stika z dobaviteljem, ne da bi se bilo treba registrirati, prenesti ali uporabiti aplikacijo.



Sprememba		34
Predlog uredbe
Člen 1 – odstavek 1 – točka 1 a (novo)
Uredba (ES) št. 1272/2008
Člen 5 – odstavek 3 a (novo)
	

	Besedilo, ki ga predlaga Komisija
	Sprememba

	
	(1a)	v členu 5 se vstavi naslednji odstavek: 

	
	„3a. Do 18 mesecev od datuma začetka veljavnosti te spremembe uredbe Komisija izvede oceno, ali bi se morala dodatna posebna zmanjšanja obveznih elementov etikete uporabljati za pakiranja med 10 in 125 ml.“



Sprememba		35
Predlog uredbe
Člen 1 – odstavek 1 – točka 2 – uvodni del
Uredba (ES) št. 1272/2008
Člen 17 – odstavek 1 – točka a
	

	Besedilo, ki ga predlaga Komisija
	Sprememba

	(2)	v členu 17(1) se točka (a) nadomesti z naslednjim:
	(2)	člen 17(1) se spremeni:

	
	(a) točka (a) se nadomesti z naslednjim:



Sprememba		36
Predlog uredbe
Člen 1 – odstavek 1 – točka 2
Uredba (ES) št. 1272/2008
Člen 17 – odstavek 1 – točka a
	

	Besedilo, ki ga predlaga Komisija
	Sprememba

	(a)	ime, naslov in digitalni kontakt dobavitelja;;
	(a)	ime, naslov, telefonsko številko in digitalni kontakt dobavitelja;



Sprememba		37
Predlog uredbe
Člen 1 – odstavek 1 – točka 2 a (novo)
Uredba (ES) št. 1272/2008
Člen 17 – odstavek 1 – pododstavek 1 a (novo)
	

	Besedilo, ki ga predlaga Komisija
	Sprememba

	
	(2a)	členu 17(1) se doda naslednji pododstavek:

	
	„Telefonska številka iz točke (a) prvega pododstavka se lahko izpusti z etikete, če je telefonska številka na voljo prek digitalnega kontakta.“



Sprememba		38
Predlog uredbe
Člen 1 – odstavek 1 – točka 3
Uredba (ES) št. 1272/2008
Člen 25 – odstavek 6 – pododstavek 3
	

	Besedilo, ki ga predlaga Komisija
	Sprememba

	Etiketa vključuje tudi identifikator izdelka iz člena 18 ter ime, naslov in digitalni kontakt dobavitelja zmesi.;
	Etiketa vključuje tudi identifikator izdelka iz člena 18 ter ime, naslov, digitalni kontakt dobaviteljev zmesi in telefonsko številko, razen če je ta telefonska številka na voljo prek digitalnega kontakta. Brez poseganja v rok iz člena 61(8) se lahko vključitev digitalnega kontakta ali njegova sprememba doda ali posodobi kadar koli ali med rednimi cikli posodabljanja etikete, ki jih izvaja dobavitelj;



Sprememba		39
Predlog uredbe
Člen 1 – odstavek 1 – točka 4 – uvodni del
Uredba (ES) št. 1272/2008
Člen 29 – odstavek 2
	

	Besedilo, ki ga predlaga Komisija
	Sprememba

	(4)	v členu 29 se odstavek 2 nadomesti z naslednjim:
	(4)	v členu 29 se odstavka 1 in 2 nadomestita z naslednjim:

	1.	Če je embalaža snovi ali zmesi tako majhna ali ima takšno obliko, da zahtev iz člena 31 v zvezi z etiketo v jeziku ali jezikih L 353/18 SL Uradni list Evropske unije 31. 12. 2028 države članice, v kateri se snov ali zmes da v promet, ni mogoče izpolniti, se elementi etikete, določeni v prvem pododstavku člena 17(2), zagotovijo v skladu z oddelkom 1.5.1 Priloge I.
	„1.	Če ima embalaža snovi ali zmesi takšno obliko ali je tako majhna, da zahtev iz člena 31 v zvezi z etiketo v jeziku ali jezikih države članice, v kateri se snov ali zmes da v promet, ni mogoče izpolniti, se elementi etikete, določeni v členu 17(1), zagotovijo v skladu z oddelkom 1.5.1. Priloge I.“



Sprememba		40
Predlog uredbe
Člen 1 – odstavek 1 – točka 4
Uredba (ES) št. 1272/2008
Člen 29 – odstavek 2
	

	Besedilo, ki ga predlaga Komisija
	Sprememba

	2.	Elementi etikete iz člena 17(1) se lahko zmanjšajo v skladu s pravili iz oddelka 1.5.2 Priloge I.“;
	2.	Elementi etikete iz člena 17(1) se lahko zmanjšajo v skladu s pravili iz oddelka 1.5.2. Priloge I., če: a) vsebina embalaže snovi ali zmesi ne presega količin, navedenih v oddelku 1.5.2 Priloge I in b) je embalaža take oblike ali premajhne velikosti, da bi bilo mogoče v celoti navesti vse elemente iz člena 31 v vseh jezikih države članice, v kateri se snov ali zmes daje v promet.“



Sprememba		41
Predlog uredbe
Člen 1 – odstavek 1 – točka 4 a (novo)
Uredba (ES) št. 1272/2008
Člen 29 – odstavek 2 a (novo)
	

	Besedilo, ki ga predlaga Komisija
	Sprememba

	
	(4a)	v členu 29 se vstavi naslednji odstavek:

	
	2a. Z odstopanjem od člena 17(1) in člena 25(6) se lahko pri označevanju na etiketi kartuš s črnilom navede manj elementov skladu s pravili iz oddelka 1.5.2.5a Priloge I. Za namene tega odstavka „kartuša s črnilom“ pomeni zamenljivo enoto, ki vsebuje črnilo in ki jo je treba med tiskanjem vstaviti v tiskalnik.



Sprememba		42
Predlog uredbe
Člen 1 – odstavek 1 – točka 5
Uredba (ES) št. 1272/2008
Člen 30 – odstavek 1
	

	Besedilo, ki ga predlaga Komisija
	Sprememba

	1.	V primeru spremembe v zvezi z razvrstitvijo ali označitvijo snovi ali zmesi, zaradi katere se doda nov razred nevarnosti ali ki povzroči strožjo razvrstitev ali ki zahteva nove dodatne informacije na etiketi v skladu s členom 25, dobavitelj te snovi ali zmesi zagotovi, da se etiketa posodobi brez nepotrebnega odlašanja po tem, ko dobavitelj pridobi rezultate nove evalvacije iz člena 15(4) ali se mu jih sporoči.;
	1.	V primeru spremembe v zvezi z razvrstitvijo ali označitvijo snovi ali zmesi, zaradi katere se doda nov razred nevarnosti ali ki povzroči strožjo razvrstitev ali ki zahteva nove dodatne informacije na etiketi v skladu s členom 25, dobavitelj te snovi ali zmesi zagotovi, da se etiketa posodobi brez nepotrebnega odlašanja, v vsakem primeru pa najpozneje v osemnajstih mesecih po tem, ko dobavitelj pridobi rezultate nove evalvacije iz člena 15(4) ali se mu jih sporoči. Da bi se spremembe označevanja dokončale brez nepotrebnega odlašanja, dobavitelji sodelujejo v skladu s členom 4(9) in svoje neposredne nadaljnje uporabnike obvestijo o rezultatih nove evalvacije iz pododstavka 1 v skladu z veljavnimi zahtevami iz Uredbe (ES) št. 1907/2006. Dobavitelji lahko prostovoljno uporabijo nove ali posodobljene samorazvrstitve in ustrezno prilagodijo označevanje pred pretekom obdobja osemnajstih mesecev, da se zagotovita visoka raven varovanja zdravja ljudi in okolja ter zadostna prožnost.;



Sprememba		43
Predlog uredbe
Člen 1 – odstavek 1 – točka 6
Uredba (ES) št. 1272/2008
Člen 31 – odstavek 3
	

	Besedilo, ki ga predlaga Komisija
	Sprememba

	3.	Elementi etikete iz člena 17(1) so jasno in trajno označeni. Jasno se razlikujejo od ozadja, njihova velikost in razmiki med njimi pa so takšni, da jih je mogoče brez težav prebrati.“;
	3.	Elementi etikete iz člena 17(1) so jasno in trajno označeni. Jasno se razlikujejo od ozadja, njihova velikost in razmiki med njimi pa so takšni, da jih je mogoče brez težav prebrati. Oblikovani so v skladu z oddelkom 1.2.1 Priloge I.;



Sprememba		44
Predlog uredbe
Člen 1 – odstavek 1 – točka 7
Uredba (ES) št. 1272/2008
Člen 48 – odstavek 1
	

	Besedilo, ki ga predlaga Komisija
	Sprememba

	1.	Pri vsakem oglaševanju snovi ali zmesi, razvrščene kot nevarne, ali zmesi, ki vsebuje snovi iz dela 2 Priloge II, namenjenem splošni javnosti, se vključi naslednji stavek: ‚Pred uporabo vedno preberite etiketo in informacije o izdelku.‘
	1.	Pri vsakem oglaševanju snovi ali zmesi, razvrščene kot nevarne, ali zmesi, ki vsebuje snovi iz dela 2 Priloge II, namenjenem splošni javnosti, se vedno vključi naslednji stavek: ‚Pred uporabo vedno preberite etiketo in informacije o izdelku.‘, vključi pa se tudi: a) ustrezne piktograme za nevarnost ali b) ustrezno opozorilno besedo v skladu s členom 20.



Sprememba		45
Predlog uredbe
Člen 1 – odstavek 1 – točka 7
Uredba (ES) št. 1272/2008
Člen 48 – odstavek 1 – pododstavek 1 a (novo)
	

	Besedilo, ki ga predlaga Komisija
	Sprememba

	
	Prvi pododstavek se ne uporablja za oglaševanje, namenjeno poklicnim uporabnikom, snovi ali zmesi, namenjenih za uporabo pri njihovih industrijskih ali poklicnih dejavnostih, če oglaševanje ni usmerjeno v splošno javnost oziroma ji ni neposredno na voljo.



Sprememba		46
Predlog uredbe
Člen 1 – odstavek 1 – točka 8
Uredba (ES) št. 1272/2008
Člen 48 a
	

	Besedilo, ki ga predlaga Komisija
	Sprememba

	Člen 48a
	Člen 48a

	Ponudbe pri prodaji na daljavo
	Ponudbe pri prodaji na daljavo

	Kadar se snovi ali zmesi dajo na trg za splošno uporabo s prodajo na daljavo, se v ponudbi jasno in na vidnem mestu navedejo elementi etikete iz člena 17.“
	1. Kadar se snovi ali zmesi dajo na trg za splošno uporabo s prodajo na daljavo, se v ponudbi jasno in na vidnem mestu navedejo elementi etikete iz člena 17;

	
	2. Odstavek 1 se uporablja tudi za ponudbe pri prodaji na daljavo, ki so namenjene poklicnim uporabnikom in se nanašajo na snovi ali zmesi, namenjene za uporabo pri njihovih industrijskih ali poklicnih dejavnostih, če ponudba omogoča članu splošne javnosti, da sklene pogodbo na daljavo, kakor je opredeljena v členu 2, točka 7, Direktive 2011/83/EU.;



Sprememba		47
Predlog uredbe
Člen 1 – odstavek 1 – točka 9 – točka a
Uredba (ES) št. 1272/2008
Člen 61 – odstavek 8
	

	Besedilo, ki ga predlaga Komisija
	Sprememba

	8.	Snovi in zmesi, ki so bile razvrščene, označene in pakirane v skladu s členom 18(3), kot se je uporabljal 9. decembra 2024, in ki so bile dane na trg pred 1. januarjem 2027, ni treba razvrstiti, označiti in pakirati v skladu s to uredbo, kakor je bila spremenjena z Uredbo (EU) 2024/2865 Evropskega parlamenta in Sveta, do 1. januarja 2029.“
	8.	Snovi in zmesi, ki so bile razvrščene, označene in pakirane v skladu s členom 18(3), kot se je uporabljal 9. decembra 2024, in ki so bile dane na trg pred 1. januarjem 2027, ni treba razvrstiti, označiti in pakirati v skladu s to uredbo, kakor je bila spremenjena z Uredbo (EU) 2024/2865 Evropskega parlamenta in Sveta, do 1. januarja 2029. Snovi in zmesi, ki so bile razvrščene, označene in pakirane v skladu s členom 31(3) in oddelkom 1.2.1 Priloge I, kot so se uporabljali 9. decembra 2024, in ki so bile dane na trg pred 1. januarjem 2028, ni treba razvrstiti, označiti in pakirati v skladu s to uredbo, kakor je bila spremenjena z Uredbo (EU) 2024/2865 Evropskega parlamenta in Sveta, do 1. januarja 2030.“



Sprememba		48
Predlog uredbe
Člen 2 – odstavek 1 – točka 1
Uredba (ES) št. 1223/2009
Člen 14 a – odstavek 2
	

	Besedilo, ki ga predlaga Komisija
	Sprememba

	2.	Komisija po prejemu zahtevka iz odstavka 1 brez nepotrebnega odlašanja zaprosi SCCS za mnenje o varnosti snovi za uporabo v kozmetičnih izdelkih.
	(Ne zadeva slovenske različice.)	 



Sprememba		49
Predlog uredbe
Člen 2 – odstavek 1 – točka 2 – točka a – točka i
Uredba (ES) št. 1223/2009
Člen 15 – odstavek 2 – pododstavek 2 – uvodni del
	

	Besedilo, ki ga predlaga Komisija
	Sprememba

	2.	Vendar pa se takšne snovi lahko uporabljajo v kozmetičnih izdelkih, če se Komisiji predloži zahtevek za odstopanje najpozneje tri mesece po datumu začetka veljavnosti sprememb dela 3 Priloge VI k Uredbi (ES) št. 1272/2008, ki snov razvršča kot snov CMR kategorije 1A ali 1B. Komisija odobri odstopanje, če so izpolnjeni vsi naslednji pogoji:
	2.	Vendar pa se takšne snovi lahko izjemoma uporabljajo v kozmetičnih izdelkih, če se Komisiji predloži zahtevek za odstopanje najpozneje tri mesece po datumu začetka veljavnosti sprememb dela 3 Priloge VI k Uredbi (ES) št. 1272/2008, ki snov razvršča kot snov CMR kategorije 1A ali 1B, in če Komisija odobri odstopanje od splošne prepovedi iz pododstavka 1. Komisija lahko odobri odstopanje, če so izpolnjeni vsi naslednji pogoji:



Sprememba		50
Predlog uredbe
Člen 2 – odstavek 1 – točka 2 – točka a – točka i
Uredba (ES) št. 1223/2009
Člen 15 – odstavek 2 – pododstavek 2 – točka b
	

	Besedilo, ki ga predlaga Komisija
	Sprememba

	(b)	SCCS je snovi ocenil in ugotovil, da so varne za določeno uporabo v kategoriji kozmetičnih izdelkov, ob upoštevanju izpostavljenosti tem izdelkom in celotne izpostavljenosti iz drugih virov razen kozmetičnih izdelkov ter občutljivih skupin prebivalstva.“;
	(b)	SCCS je snovi ocenil in ugotovil, da so varne za eno ali več določenih uporab ene ali več kategorij kozmetičnih izdelkov, ob upoštevanju celotne izpostavljenosti zaradi uporab v teh kategorijah izdelkov ter iz drugih virov razen kozmetičnih izdelkov ter občutljivih skupin prebivalstva.



Sprememba		51
Predlog uredbe
Člen 2 – odstavek 1 – točka 2 – točka a – točka ii
Uredba (ES) št. 1223/2009
Člen 15 – odstavek 2 – pododstavek 3 – točka a
	

	Besedilo, ki ga predlaga Komisija
	Sprememba

	(a)	njena uporaba v kozmetičnih izdelkih ima za posledico zmanjšano splošno tveganje za zdravje ljudi in okolje;
	(a)	njena uporaba v kozmetičnih izdelkih je varna in ima za posledico zmanjšano splošno tveganje za zdravje ljudi, če se oceni v primerjavi s snovjo, ki naj bi jo nadomestila;



Sprememba		52
Predlog uredbe
Člen 2 – odstavek 1 – točka 2 – točka a – točka ii
Uredba (ES) št. 1223/2009
Člen 15 – odstavek 2 – pododstavek 3 – točka b
	

	Besedilo, ki ga predlaga Komisija
	Sprememba

	(b)	ima enakovredno funkcijo kot razvrščena snov v končnem kozmetičnem izdelku s podobnim učinkom in enako stopnjo učinkovitosti;
	(b)	ima enakovredno funkcijo kot razvrščena snov v končnem kozmetičnem izdelku s primerljivim učinkom, stopnjo učinkovitosti in uspešnosti;



Sprememba		53
Predlog uredbe
Člen 2 – odstavek 1 – točka 2 – točka a – točka ii
Uredba (ES) št. 1223/2009
Člen 15 – odstavek 2 – pododstavek 3 – točka c
	

	Besedilo, ki ga predlaga Komisija
	Sprememba

	(c)	je tehnično izvedljiva in ekonomsko upravičena;
	(c)	je tehnično izvedljiva in ekonomsko izvedljiva, če stroški in dobavni pogoji omogočajo trajno proizvodnjo;



Sprememba		54
Predlog uredbe
Člen 2 – odstavek 1 – točka 2 – točka a – točka ii
Uredba (ES) št. 1223/2009
Člen 15 – odstavek 2 – pododstavek 3 – točka d
	

	Besedilo, ki ga predlaga Komisija
	Sprememba

	(d)	ni omejena, ni zaščitena z izključnimi pravicami ter je na trgu na voljo v obsegu in v količinah, ki so dovolj velike za zadovoljitev trenutnega in pričakovanega povpraševanja.“
	(d)	ni omejena ter je na trgu na voljo v obsegu in v količinah, ki zadostujejo za zadovoljitev trenutnega povpraševanja, ali ima potencial za zadovoljitev trenutnega ali pričakovanega povpraševanja v razumnem časovnem okviru.



Sprememba		55
Predlog uredbe
Člen 2 – odstavek 1 – točka 2 – točka a – točka ii a (novo)
Uredba (ES) št. 1223/2009
Člen 15 – odstavek 2 – pododstavek 3 a (novo)
	

	Besedilo, ki ga predlaga Komisija
	Sprememba

	
	(ii a)	za tretjim pododstavkom se vstavi naslednji pododstavek:

	
	„Komisija se za namene drugega pododstavka, točke (a), in za namene tretjega pododstavka posvetuje z ustreznimi deležniki.“



Sprememba		56
Predlog uredbe
Člen 2 – odstavek 1 – točka 2 – točka a – točka iii – uvodni del
Uredba (ES) št. 1223/2009
Člen 15 – odstavek 2 – pododstavek 5
	

	Besedilo, ki ga predlaga Komisija
	Sprememba

	(iii)	za četrtim pododstavkom se vstavi naslednji pododstavek:
	(iii)	za četrtim pododstavkom se vstavijo naslednji pododstavki:



Sprememba		57
Predlog uredbe
Člen 2 – odstavek 1 – točka 2 – točka a – točka iii
Uredba (ES) št. 1223/2009
Člen 15 – odstavek 2 – pododstavek 5
	

	Besedilo, ki ga predlaga Komisija
	Sprememba

	„Rok iz četrtega pododstavka tega odstavka začne teči na datum začetka uporabe ustreznih sprememb dela 3 Priloge VI k Uredbi (ES) št. 1272/2008, ki zadevno snov razvršča kot snov CMR kategorije 1A ali 1B.“;
	„Rok iz četrtega pododstavka tega odstavka začne teči na datum začetka veljavnosti ustreznih sprememb dela 3 Priloge VI k Uredbi (ES) št. 1272/2008, ki zadevno snov razvršča kot snov CMR kategorije 1A ali 1B.“



Sprememba		58
Predlog uredbe
Člen 2 – odstavek 1 – točka 2 – točka a
Uredba (ES) št. 1223/2009
Člen 15 – odstavek 2 – pododstavek 5 a (novo)
	

	Besedilo, ki ga predlaga Komisija
	Sprememba

	
	5a.	Če je bil vložen zahtevek za odstopanje iz drugega pododstavka odstavka 2 za snovi CMR iz kategorije 1A ali 1B, se ta rok po potrebi lahko podaljša za dvanajst mesecev.



Sprememba		59
Predlog uredbe
Člen 2 – odstavek 1 – točka 2 – točka b
Uredba (ES) št. 1223/2009
Člen 15 – odstavek 5
	

	Besedilo, ki ga predlaga Komisija
	Sprememba

	5.	Prepoved iz odstavkov 1 in 2 tega člena se ne uporablja za snov, pri kateri je bila oralna izpostavljenost ali izpostavljenost prek dihalnih poti za usklajeno razvrstitev CMR izrecno navedena v stolpcu ‚Oznaka(-e) stavka o nevarnosti‘ pod ‚Razvrstitev‘ v delu 3 Priloge VI k Uredbi (ES) št. 1272/2008. Če zaradi naključnega zaužitja ali vdihavanja kozmetični izdelki, ki vsebujejo tako snov, predstavljajo morebitno tveganje za zdravje ljudi, Komisija brez nepotrebnega odlašanja zahteva mnenje SCCS o varnosti zadevne snovi v takih specifičnih vrstah izdelkov.
	črtano



Sprememba		60
Predlog uredbe
Člen 2 – odstavek 1 – točka 2 – točka b
Uredba (ES) št. 1223/2009
Člen 15 – odstavek 6
	

	Besedilo, ki ga predlaga Komisija
	Sprememba

	6.	Prepoved iz odstavkov 1 in 2 tega člena se ne uporablja za snov, ki je ekstrahirana iz rastlin ali delov rastlin in ni kemično spremenjena, kot je opredeljeno v členu 3, točka 40, Uredbe (ES) št. 1907/2006, in vsebuje več kot eno sestavino, od katerih je vsaj ena razvrščena kot snov CMR kategorije 1A, 1B ali 2 v skladu z delom 3 Priloge VI k Uredbi (ES) št. 1272/2008. Če uporaba take snovi v kozmetičnih izdelkih predstavlja morebitno tveganje za zdravje ljudi, Komisija brez nepotrebnega odlašanja zaprosi SCCS za mnenje o varnosti take snovi za njeno uporabo v kozmetičnih izdelkih.
	6.	Prepoved iz odstavkov 1 in 2 tega člena se ne uporablja za snovi, ki so ekstrahirane iz rastlin ali delov rastlin in niso kemično spremenjene, kot je opredeljeno v členu 3, točka 40, Uredbe (ES) št. 1907/2006, in vsebuje več kot eno sestavino, od katerih je vsaj ena razvrščena kot snov CMR kategorije 1A, 1B ali 2 v skladu z delom 3 Priloge VI k Uredbi (ES) št. 1272/2008. Ker prisotnost take sestavine, razvrščene kot snov CMR kategorije 1A, 1B ali 2, v takih snoveh v kozmetičnih izdelkih lahko predstavlja tveganje za zdravje ljudi, Komisija brez odlašanja od SCCS zahteva mnenje o varnosti take sestavine za njeno prisotnost v kozmetičnih izdelkih. SCCS poda svoje mnenje v roku dvanajstih mesecev od zahteve Komisije. Če so potrebni dodatni dokazi, lahko Komisija ta rok podaljša za šest mesecev. SCCS poda svoje končno mnenje v roku šestih mesecev od predložitve dodatnih podatkov. Mnenje SCCS je javno dostopno. Ob upoštevanju mnenja SCCS in kjer uporaba snovi iz prvega pododstavka, ki vsebuje sestavino, razvrščeno kot CMR kategorije 1A, 1B ali 2 za zdravje ljudi, v kozmetičnih izdelkih predstavlja morebitno tveganje za zdravje ljudi, Komisija brez nepotrebnega odlašanja spremeni priloge k tej uredbi. Za namene tega odstavka izraz „rastline“ pomeni žive ali mrtve organizme iz kraljestev Plantae in Fungi, vštevši alge, lišaje in kvasovke.



Sprememba		61
Predlog uredbe
Člen 2 – odstavek 1 – točka 2 – točka b
Uredba (ES) št. 1223/2009
Člen 15 – odstavek 7
	

	Besedilo, ki ga predlaga Komisija
	Sprememba

	7.	Kozmetični izdelki, ki vsebujejo snov, razvrščeno kot snov CMR kategorije 1A, 1B ali 2 v skladu z delom 3 Priloge VI k Uredbi (ES) št. 1272/2008, ki je prepovedana za uporabo v kozmetičnih izdelkih, ali snov, ki ni skladna z omejitvijo, se lahko še naprej dajejo na trg 12 mesecev in so dostopni na trgu 24 mesecev po začetku veljavnosti ustreznih sprememb ustreznih prilog k tej uredbi.“
	7.	Kozmetični izdelki, ki vsebujejo snov, razvrščeno kot snov CMR kategorije 1A, 1B ali 2 v skladu z delom 3 Priloge VI k Uredbi (ES) št. 1272/2008, ki je prepovedana za uporabo v kozmetičnih izdelkih in za katero ni bilo vloženega zahtevka za odstopanje v skladu z odstavkom 2, ali snov, ki ni skladna z omejitvijo, se lahko še naprej dajejo na trg 6 mesecev in so dostopni na trgu 15 mesecev po začetku veljavnosti ustreznih sprememb ustreznih prilog k tej uredbi. Kozmetični izdelki, ki vsebujejo snov, razvrščeno kot snov CMR kategorije 1A, 1B ali 2 v skladu z delom 3 Priloge VI k Uredbi (ES) št. 1272/2008, ki je prepovedana za uporabo v kozmetičnih izdelkih in za katero je bil vložen zahtevek za odstopanje v skladu z odstavkom 2, vendar ga SCCS ni odobril zaradi pomislekov glede varnosti, ali snov, ki ni skladna z omejitvijo, se lahko še naprej dajejo na trg 3 mesecev in so dostopni na trgu 12 mesecev po začetku veljavnosti ustreznih sprememb ustreznih prilog k tej uredbi. Kozmetični izdelki, ki vsebujejo snov, razvrščeno kot snov CMR kategorije 1A, 1B ali 2 v skladu z delom 3 Priloge VI k Uredbi (ES) št. 1272/2008, ki je prepovedana za uporabo v kozmetičnih izdelkih, ali snov, ki ni skladna z omejitvijo in za katero je bil vložen zahtevek za odstopanje v skladu z odstavkom 2, vendar ni bil odobren, ker je na voljo primerna alternativa, se lahko še naprej dajejo na trg 24 mesecev in so dostopni na trgu 48 mesecev po začetku veljavnosti ustreznih sprememb ustreznih prilog k tej uredbi, dokler je na voljo po potrebi posodobljeno poročilo o varnosti kozmetičnega izdelka.



Sprememba		62
Predlog uredbe
Člen 2 – odstavek 1 – točka 3
Uredba (ES) št. 1223/2009
Člen 16 – odstavek 3
	

	Besedilo, ki ga predlaga Komisija
	Sprememba

	(3)	v členu 16 se črtata odstavka 3 in 7;
	(3)	v členu 16 se odstavek 3 nadomesti z naslednjim:

	
	3. Poleg priglasitve iz člena 13 mora odgovorna oseba o kozmetičnih izdelkih, ki vsebujejo nanomateriale, v elektronski obliki obvestiti Komisijo, preden se ti dajo na trg. Prvi pododstavek se ne uporablja za kozmetične izdelke, ki vsebujejo nanomateriale, ki so v skladu z zahtevami iz Priloge III. Med informacijami, ki se v priglasitvi pošljejo Komisiji, so vsaj naslednje:

	
	(a) identifikacija nanomateriala, vključno z njegovim kemijskim imenom (IUPAC) in drugimi deskriptorji, kot so navedeni v točki 2 preambule k prilogam II do VI, in

	
	(b) specifikacija nanomateriala, vključno z velikostjo delcev, fizikalnimi in kemijskimi lastnostmi.

	
	Odgovorna oseba lahko določi s pisnim pooblastilom drugo pravno ali fizično osebo za priglasitev o nanomaterialih in o tem obvesti Komisijo. Komisija priskrbi referenčno številko za predložitev, ki lahko nadomesti informacije, ki se sporočajo v primeru uporabe istega nanomateriala v različnih proizvodih.



Sprememba		63
Predlog uredbe
Člen 2 – odstavek 1 – točka 4 a (novo)
Uredba (ES) št. 1223/2009
Člen 19 – odstavek 6 a (novo)
	

	Besedilo, ki ga predlaga Komisija
	Sprememba

	
	(4a)	v členu 19 se doda naslednji odstavek:

	
	„6a. Kadar so kozmetični izdelki dostopni na trgu s prodajo na daljavo, so v ponudbi jasno in vidno navedene informacije iz odstavka 1.“



Sprememba		64
Predlog uredbe
Člen 2 – odstavek 1 – točka 8
	

	Besedilo, ki ga predlaga Komisija
	Sprememba

	(8)	Priloge II do VI se spremenijo v skladu s Prilogo III k tej uredbi.
	črtano



Sprememba		65
Predlog uredbe
Člen 3 – odstavek 1 – točka 1
Uredba (EU) št. 2019/1009
Člen 2 – odstavek 1 – točka 15 a
	

	Besedilo, ki ga predlaga Komisija
	Sprememba

	‚digitalni kontakt‘ pomeni vsak posodobljen in dostopen spletni komunikacijski kanal, ki omogoča vzpostavitev stika in interakcijo z gospodarskimi subjekti, ne da bi se bilo treba registrirati ali prenesti aplikacijo;“
	‚digitalni kontakt‘ pomeni vsak posodobljen in prosto dostopen spletni komunikacijski kanal, ki omogoča vzpostavitev stika z gospodarskim subjektom, ne da bi se bilo treba registrirati ali prenesti oziroma uporabiti dodatne aplikacije, lastne gospodarskemu subjektu;



Sprememba		66
Predlog uredbe
Člen 3 – odstavek 1 – točka 2 – točka a – točka ii
Uredba (EU) št. 2019/1009
Člen 6 – odstavek 2 – pododstavek 2 a
	

	Besedilo, ki ga predlaga Komisija
	Sprememba

	Proizvajalci zagotovijo, da je sredstvu za gnojenje EU priložen spletni naslov ali nosilec podatkov, prek katerega je mogoče dostopati do izjave EU o skladnosti.“;
	„Proizvajalci zagotovijo, da je sredstvu za gnojenje EU priložen spletni naslov ali nosilec podatkov, prek katerega je mogoče neposredno dostopati do izjave EU o skladnosti.“;



Sprememba		67
Predlog uredbe
Člen 3 – odstavek 1 – točka 2 – točka c
Uredba (EU) št. 2019/1009
Člen 6 – odstavek 6 – pododstavek 1
	

	Besedilo, ki ga predlaga Komisija
	Sprememba

	„Proizvajalci na embalaži sredstva za gnojenje EU ali, kadar se sredstvo za gnojenje EU dobavlja brez embalaže, v dokumentu, ki je priložen sredstvu za gnojenje EU, navedejo svoje ime, registrirano trgovsko ime ali registrirano blagovno znamko ter poštni naslov in digitalni kontakt. V poštnem naslovu in digitalnem kontaktu je navedena enotna točka, preko katere je proizvajalec dosegljiv.“
	„Proizvajalci na embalaži sredstva za gnojenje EU ali, kadar se sredstvo za gnojenje EU dobavlja brez embalaže, v dokumentu, ki je priložen sredstvu za gnojenje EU, navedejo svoje ime, registrirano trgovsko ime ali registrirano blagovno znamko ter poštni naslov in digitalni kontakt. V poštnem naslovu in digitalnem kontaktu je navedena enotna točka, preko katere je mogoče proizvajalca hitro kontaktirati.



Sprememba		68
Predlog uredbe
Člen 3 – odstavek 1 – točka 4 – točka a
Uredba (EU) št. 2019/1009
Člen 8 – odstavek 2 – pododstavek 1
	

	Besedilo, ki ga predlaga Komisija
	Sprememba

	„Zagotovijo, da je proizvajalec pripravil tehnično dokumentacijo, da so sredstvu za gnojenje EU priloženi spletni naslov ali nosilec podatkov, prek katerega je mogoče dostopati do izjave EU o skladnosti, in, če je ustrezno, drugi zahtevani dokumenti ter da je proizvajalec izpolnil zahteve iz člena 6(5) in (6).“
	„Zagotovijo, da je proizvajalec pripravil tehnično dokumentacijo, da so sredstvu za gnojenje EU priloženi spletni naslov ali nosilec podatkov, prek katerega je mogoče neposredno dostopati do izjave EU o skladnosti, in, če je ustrezno, drugi zahtevani dokumenti ter da je proizvajalec izpolnil zahteve iz člena 6(5) in (6).“



Sprememba		69
Predlog uredbe
Člen 3 – odstavek 1 – točka 4 – točka c
Uredba (EU) št. 2019/1009
Člen 8 – odstavek 8 – pododstavek 1
	

	Besedilo, ki ga predlaga Komisija
	Sprememba

	Uvozniki še pet let po tem, ko je bilo sredstvo za gnojenje EU dano na trg, hranijo izjavo EU o skladnosti za potrebe organov za nadzor trga in zagotovijo, da je tehnična dokumentacija na voljo navedenim organom na njihovo zahtevo.
	Uvozniki še pet let po tem, ko je bilo sredstvo za gnojenje EU dano na trg, hranijo izjavo EU o skladnosti za potrebe organov za nadzor trga in zagotovijo, da je tehnična dokumentacija hitro na voljo navedenim organom na njihovo zahtevo.



Sprememba		70
Predlog uredbe
Člen 3 – odstavek 1 – točka 4 – točka c
Uredba (EU) št. 2019/1009
Člen 8 – odstavek 8 – pododstavek 2
	

	Besedilo, ki ga predlaga Komisija
	Sprememba

	Uvozniki drugim gospodarskim subjektom na zahtevo predložijo izjavo EU o skladnost v elektronski obliki.“
	Uvozniki drugim gospodarskim subjektom na zahtevo hitro predložijo izjavo EU o skladnost v elektronski obliki.“



Sprememba		71
Predlog uredbe
Člen 3 – odstavek 1 – točka 5 – točka a
Uredba (EU) št. 2019/1009
Člen 9 – odstavek 2 – pododstavek 1
	

	Besedilo, ki ga predlaga Komisija
	Sprememba

	„Preden distributerji omogočijo dostopnost sredstva za gnojenje EU na trgu, preverijo, ali so temu sredstvu priloženi spletni naslov ali nosilec podatkov, prek katerega je mogoče dostopati do izjave EU o skladnosti, in, če je primerno, drugi zahtevani dokumenti, vključno z informacijami iz člena 6(7) ali člena 8(4), ki se predložijo na način, določen v navedenih členih, in sicer v jeziku, ki ga brez težav razumejo končni uporabniki v državi članici, v kateri bo sredstvo za gnojenje EU dostopno na trgu, ter ali sta proizvajalec in uvoznik izpolnila zahteve iz člena 6(5) in (6) oziroma člena 8(3).“
	„Preden distributerji omogočijo dostopnost sredstva za gnojenje EU na trgu, preverijo, ali so temu sredstvu priloženi spletni naslov ali nosilec podatkov, prek katerega je mogoče neposredno dostopati do izjave EU o skladnosti, in, če je primerno, drugi zahtevani dokumenti, vključno z informacijami iz člena 6(7) ali člena 8(4), ki se predložijo na način, določen v navedenih členih, in sicer v jeziku, ki ga brez težav razumejo končni uporabniki v državi članici, v kateri bo sredstvo za gnojenje EU dostopno na trgu, ter ali sta proizvajalec in uvoznik izpolnila zahteve iz člena 6(5) in (6) oziroma člena 8(3).“



Sprememba		72
Predlog uredbe
Člen 3 – odstavek 1 – točka 7
Uredba (EU) št. 2019/1009
Člen 16 – odstavek 5 – pododstavek 1
	

	Besedilo, ki ga predlaga Komisija
	Sprememba

	Izjava EU o skladnosti se zagotovi v strojno berljivem in odprtem formatu, kot je opredeljen v členu 2, točki (13) in (14) Direktive (EU) 2019/1024 Evropskega parlamenta in Sveta*, ter izpolnjuje zahteve za digitalne etikete iz člena 11b(4), točke (a) do (d).
	Izjava EU o skladnosti se zagotovi v strojno berljivem formatu, prek katerega je neposredno dostopna.



Sprememba		73
Predlog uredbe
Člen 3 – odstavek 1 – točka 9 – točka b
Uredba (EU) št. 2019/1009
Člen 42 – odstavek 4 a – uvodni del
	

	Besedilo, ki ga predlaga Komisija
	Sprememba

	Komisija lahko na podlagi odstavka 1 sprejme tudi delegirane akte, s katerimi spremeni Prilogo II ter določi merila in metodologijo za ocenjevanje mikroorganizmov, ki niso navedeni v Prilogi II, ki se lahko, če se pri ugotavljanju skladnosti sredstva za gnojenje EU v skladu z navedeno metodologijo dokaže skladnost z navedenimi merili, uporabijo kot sestavni material v sredstvih za gnojenje EU. Merila in metodologija omogočajo preverjanje, ali mikroorganizmi izpolnjujejo merila iz odstavka 1, točka (b), in zagotavljajo vsaj upoštevanje naslednjih elementov:
	Komisija lahko na podlagi odstavka 1 sprejme tudi delegirane akte, s katerimi spremeni Prilogo II ter določi merila in metodologijo za ocenjevanje mikroorganizmov, ki niso navedeni v Prilogi II, ki se lahko, če proizvajalec dokaže, organi za priglasitev pa preverijo skladnost sredstva za gnojenje EU v skladu z navedeno metodologijo z navedenimi merili, uporabijo kot sestavni material v sredstvih za gnojenje EU. Merila in metodologija priglašenemu organu omogočajo preverjanje, ali mikroorganizmi izpolnjujejo merila iz odstavka 1, točka (b), in zagotavljajo vsaj upoštevanje naslednjih elementov:



Sprememba		74
Predlog uredbe
Člen 3 – odstavek 1 – točka 9 – točka b
Uredba (EU) št. 2019/1009
Člen 42 – odstavek 4 aa (novo)
	

	Besedilo, ki ga predlaga Komisija
	Sprememba

	
	vstavi se naslednji odstavek 4aa:

	
	‘4aa. Komisija lahko v skladu z odstavkom 1 sprejme tudi delegirane akte o spremembi Priloge II, da določi splošna merila in metodologijo za ocenjevanje materialov in metod predelave, ki niso že navedeni v Prilogi II, razen mikroorganizmov, ki se lahko uporabljajo kot sestavni materiali v sredstvih za gnojenje EU, kadar se skladnost z navedenimi merili dokaže z ugotavljanjem skladnosti. Merila in metodologija zagotavljajo vsaj upoštevanje znanstvenih ali tehničnih informacij, ki podpirajo varno pridobivanje, predelavo in uporabo materiala.“



Sprememba		75
Predlog uredbe
Člen 3 – odstavek 1 – točka 9 – točka b
Uredba (EU) št. 2019/1009
Člen 42 – odstavek 4 ab (novo)
	

	Besedilo, ki ga predlaga Komisija
	Sprememba

	
	vstavi se naslednji odstavek 4ab:

	
	4 ab. Komisija do … [12 mesecev po začetku veljavnosti te spremembe uredbe] sprejme delegirani akt, da določi merila in metodologijo, pri ocenjevanju pa oblikuje ustrezno novo kategorijo za materiale in metode predelave, ki niso že navedeni v Prilogi II, razen mikroorganizmov, ki se lahko uporabljajo kot sestavni materiali v sredstvih za gnojenje EU, kadar se skladnost z navedenimi merili dokaže z ugotavljanjem skladnosti. Namen meril in metodologije je zagotoviti varno pridobivanje, predelavo in uporabo materiala. Vzpostavitev nove kategorije ne vpliva na uporabo drugih kategorij sestavnih materialov, navedenih v Prilogi II.“



Sprememba		76
Predlog uredbe
Člen 3 – odstavek 1 – točka 9 – točka b a (novo)
Uredba (EU) št. 2019/1009
Člen 42 – odstavek 5 a (novo)
	

	Besedilo, ki ga predlaga Komisija
	Sprememba

	
	(ba)	vstavi se naslednji odstavek:

	
	‘5a. Za namene te uredbe so lahko proizvodi, pridobljeni iz živalskih stranskih proizvodov, ki se uporabljajo izključno kot sestavni materiali v sredstvih za gnojenje EU, dostopni na trgu le, če izvirajo iz živalskih stranskih proizvodov ali pridobljenih proizvodov, ki so dosegli končno točko v proizvodni verigi v skladu s členom 5(2) Uredbe (ES) št. 1069/2009. Komisija pri določanju takih končnih točk za pridobljene proizvode, namenjene za uporabo v sredstvih za gnojenje EU, zagotovi, da: a) so merila za obdelavo in varnostna merila ter vsi potrebni ukrepi za zmanjšanje tveganja sorazmerni in zadostni, da zagotovijo visoko raven zaščite za zdravje ljudi in okolje, še posebej za uporabo gnojil; b) navedena merila in ukrepi ustrezajo tveganjem, ki izhajajo iz uporabe sredstev za gnojenje v tleh in vodi; in c) so ta merila in ukrepi usklajeni z zahtevami iz člena 42(5) te uredbe. Kadar obstoječi delegirani ali izvedbeni akti, sprejeti na podlagi Uredbe (ES) št. 1069/2009, ne izpolnjujejo navedenih pogojev, jih Komisija po potrebi in v skladu s postopki iz navedene uredbe pregleda in po potrebi spremeni, da se zagotovi taka doslednost. V ta namen Komisija po potrebi Evropsko agencijo za varnost hrane zaprosi za znanstvena mnenja, da bi ocenila tveganja, specifična za uporabo gnojil, ob upoštevanju poti izpostavljenosti, ki se razlikujejo od tistih, povezanih s krmo ali drugimi uporabami.“



Sprememba		77
Predlog uredbe
Člen 3 – odstavek 1 – točka 9 – točka b b (novo)
Uredba (EU) št. 2019/1009
Člen 42 – odstavek 8 a (novo)
	

	Besedilo, ki ga predlaga Komisija
	Sprememba

	
	(bb)	doda se naslednji odstavek: ‘8a. Komisija do ... [18 mesecev po začetku veljavnosti te uredbe] sprejme prvi delegirani akt na podlagi odstavka 4a.“



Sprememba		78
Predlog uredbe
Člen 3 – odstavek 1 – točka 9 – točka b c (novo)
Uredba (EU) št. 2019/1009
Člen 49 a (novo)
	

	Besedilo, ki ga predlaga Komisija
	Sprememba

	
	(bc)	„Člen 49a

	
	Pregled

	
	Komisija redno ocenjuje, ali so zahteve, ki urejajo obdelavo materialov, namenjenih za uporabo v sredstvih za gnojenje, še vedno ustrezne, in jih po potrebi prilagodi glede na znanstveni in tehnični napredek, pri čemer upošteva nacionalne prakse in cilje Uredbe (EU) 2019/1009. Ta pregled se prvič izvede najpozneje dve leti po datumu začetka uporabe te spremembe uredbe.“



Sprememba		79
Predlog uredbe
Člen 3 – odstavek 1 – točka 9 – točka b d (novo)
Uredba (EU) št. 2019/1009
Člen 49 aa (novo)
	

	Besedilo, ki ga predlaga Komisija
	Sprememba

	
	(bd)	Komisija do ... [vstaviti datum: 12 mesecev po začetku veljavnosti] Evropskemu parlamentu in Svetu predloži poročilo, v katerem oceni zahteve za mešanice sredstev za gnojenje, pri katerih je primarna komponenta eden ali več rastnih medijev iz FKS 4.

	
	Poročilo zlasti oceni pogoje za prilagoditev vsebnosti hranil, vrednosti pH ali biološke aktivnosti, posodobljene zahteve za označevanje in ustrezne postopke ugotavljanja skladnosti za take mešanice ter lahko po potrebi spremlja spremembe te uredbe.



Sprememba		80
Predlog uredbe
Priloga I – odstavek 1 – točka 2
Uredba (ES) št. 1272/2008
Priloga I – oddelek 1.2.1.5
	

	Besedilo, ki ga predlaga Komisija
	Sprememba

	(2)	v Prilogi I se črta oddelek 1.2.1.5;
	(2)	oddelek 1.2.1.5 Priloge I se nadomesti z naslednjim: Besedilo na etiketi je čitljivo. Za namene tega oddelka čitljivost pomeni fizični videz informacij, s katerim so informacije vizualno dostopne in ki ga določajo različni elementi, med drugim velikost pisave, razmik med črkami, razmik med vrsticami, širina poteze, barva pisave, pisava, razmerje med širino in višino črk, površina materiala ter izrazit kontrast med tiskom in ozadjem. Ima vsaj naslednje značilnosti: (a) natisnjena je v kontrastni barvi glede na ozadje; (b) uporabi se ena sama pisava, ki je lahko čitljiva in brez serifov; (c) razmik med črkami mora biti primeren, da je izbrana pisava lahko čitljiva; (d) razmik med vrsticami mora biti ustrezen, da je izbrana pisava lahko čitljiva in da se prepreči prekrivanje vrstic besedila; (e) pisava mora biti ustrezne velikosti glede na velikost etikete in zahtevane elemente etikete in glede na predvidenega uporabnika. Za snovi ali zmesi, ki so dostopne na trgu za splošno uporabo, je treba pri elementih etikete iz člena 17(1) uporabiti velikost črk, pri kateri je srednji črkovni pas (x-height) 1,2 mm ali več. Če pa vsebina embalaže ne presega 125 ml, se lahko pri elementih etikete iz člena 17(1) uporabi velikost črk, pri kateri je srednji črkovni pas enak ali večji od 0,9 mm. Evropska agencija za kemikalije (ECHA) bo nadalje pojasnila te lastnosti v svojih smernicah o čitljivosti in oblikovanju etiket, pripravljenih na podlagi te uredbe. Skladnost s tem oddelkom se oceni na podlagi splošne čitljivosti etikete in se uporablja na način, ki je združljiv s fizičnimi lastnostmi in tehničnimi omejitvami embalaže, vključno z velikostjo in predvidenim uporabnikom.



Sprememba		81
Predlog uredbe
Priloga I – odstavek 1 – točka 3
Uredba (ES) št. 1272/2008
Priloga I – oddelek 1.5.1.2
	

	Besedilo, ki ga predlaga Komisija
	Sprememba

	1.5.1.2.	Če se uporablja oddelek 1.5.1.1, so na etiketi na notranji embalaži vsaj piktogrami za nevarnost, opozorilne besede, identifikator izdelka iz člena 18(2) za snovi ali trgovsko ime ali označba iz člena 18(3), točka (a), za zmesi ter ime in digitalni kontakt dobavitelja snovi ali zmesi.
	1.5.1.2.	Če se uporablja oddelek 1.5.1.1, so na etiketi na notranji embalaži vsaj piktogrami za nevarnost, opozorilne besede, identifikator izdelka iz člena 18(2) za snovi ali trgovsko ime ali označba iz člena 18(3), točka (a), za zmesi ter ime, digitalni kontakt in telefonska številka dobavitelja snovi ali zmesi, razen če je ta telefonska številka neposredno na voljo prek digitalnega kontakta;



Sprememba		82
Predlog uredbe
Priloga I – odstavek 1 – točka 5
Uredba (ES) št. 1272/2008
Priloga I – oddelek 1.5.2.4.1 – točka b
	

	Besedilo, ki ga predlaga Komisija
	Sprememba

	(b)	snov ali zmes je treba označiti v skladu z delom 1 ali 2 Priloge II, razen oddelka 2.8 dela 2 Priloge II, in snov ali zmes ni razvrščena v katerega od naslednjih razredov in kategorij nevarnosti:
	(b)	snov ali zmes je treba označiti v skladu z delom 1 ali 2 Priloge II in snov ali zmes ni razvrščena v katerega od naslednjih razredov in kategorij nevarnosti:



Sprememba		83
Predlog uredbe
Priloga I – odstavek 1 – točka 7
Uredba (ES) št. 1272/2008
Priloga I – oddelek 1.5.2.4.3 – točka b
	

	Besedilo, ki ga predlaga Komisija
	Sprememba

	(b)	snovi ali zmesi ni treba označiti v skladu z delom 1 ali 2 Priloge II, razen oddelka 2.8 dela 2 Priloge II;
	(b)	snovi ali zmesi ni treba označiti v skladu z delom 1 ali 2 Priloge II;



Sprememba		84
Predlog uredbe
Priloga 1 – odstavek 1 – točka 7 a (novo)
Uredba (ES) št. 1272/2008
Priloga I – oddelek 1.5.2.4.3 a (novo)
	

	Besedilo, ki ga predlaga Komisija
	Sprememba

	
	(7a)	v Prilogi I se doda oddelek 1.5.2.4.3a: „Če se uporablja oddelek 1.5.2.4.3, so na etiketi na embalaži identifikator izdelka iz člena 18(2) za snovi ali trgovsko ime ali označba iz člena 18(3), točka (a), za zmesi ter, kadar je ustrezno, piktogram za nevarnost ‚GHS01‘ ali ‚GHS05‘;“



Sprememba		85
Predlog uredbe
Priloga I – odstavek 1 – točka 7 b (novo)
Uredba (ES) št. 1272/2008
Priloga I – oddelek 1.5.2.5.a (novo)
	

	Besedilo, ki ga predlaga Komisija
	Sprememba

	
	(7b)	v Prilogi I se doda oddelek 1.5.2.5a: Označevanje kartuš s črnilom, katere vsebina ne presega 150 ml

	
	1.5.2.5a1: Elementi etikete, ki se zahtevajo v členu 17, se lahko zmanjšajo v skladu z oddelkoma 1.5.2.5a.2 in 1.5.2.5a.3, če:

	
	(a) vsebina kartuše s črnilom ne presega 150 ml,

	
	(b) je zunanja embalaža skladna z določbami iz člena 17 ter

	
	(c) se informacije o nevarnosti na zunanji embalaži hranijo skupaj s tiskalnikom.

	
	1.5.2.5a.2: Če se uporablja oddelek 1.5.2.5a.1, so na etiketi na kartuši s črnilom in vmesni embalaži vsaj:

	
	(a) identifikator izdelka v skladu s členom 18(2) za snovi in v skladu s členom 18(3) za zmesi;

	
	(b) po potrebi piktogrami;

	
	(c) po potrebi enolični identifikator formule;

	
	(d) ime, registrirano ime ali blagovna znamka dobavitelja ter

	
	(e) telefonska številka ali digitalni kontakt.

	
	1.5.2.5a.3: Če se uporablja oddelek 1.5.2.5a.1 in vsebina kartuše s črnilom ne presega 30 ml, se lahko informacije, zahtevane v oddelku 1.5.2.5a.1, dodatno zmanjšajo, tako da so na etiketi na kartuši vsaj:

	
	(a) identifikator izdelka v skladu s členom 18(2) za snovi in v skladu s členom 18(3) za zmesi ter

	
	(b) po potrebi naslednji piktogrami: GHS01, GHS05, GHS06, GHS08, GHS07, GHS09. Če sta dodeljena več kot dva piktograma, imata lahko piktograma GHS06 in GHS08 prednost pred piktogramoma GHS01 in GHS05.



Sprememba		86
Predlog uredbe
Priloga I – odstavek 1 – točka 8
Uredba (ES) št. 1272/2008
Priloga I – oddelek 1.6 – točka b a (novo)
	

	Besedilo, ki ga predlaga Komisija
	Sprememba

	
	(ba)	telefonska številka za dobavitelje, ki se zahteva v skladu s členom 17(1), točka (a), ter po potrebi tretjim pododstavkom člena 25(6) in oddelkom 1.5.1.2 Priloge I;



Sprememba		87
Predlog uredbe
Priloga I – odstavek 1 – točka 9
Uredba (ES) št. 1272/2008
Priloga II – del 5 – točka b
	

	Besedilo, ki ga predlaga Komisija
	Sprememba

	(b)	Za snov ali zmes, dobavljeno na polnilni postaji in neposredno napolnjeno v posodo, ki je sestavni del vozila in iz katere snov ali zmes običajno ni namenjena odstranitvi, se izvod elementov etikete iz člena 17, točke (c) do (h), navede na vidnem mestu na zadevni črpalki. Enoličnega identifikatorja formule iz člena 25(7) ni treba navesti.
	(b)	Za snov ali zmes, dobavljeno na bencinskih servisih, se izvod naslednjih elementov etikete iz člena 17(1), točke (c) do (h), navede na vidnem mestu na zadevni črpalki ali zraven nje. Enoličnega identifikatorja formule iz člena 25(7) ni treba navesti.



Sprememba		88
Predlog uredbe
Priloga IV – odstavek 1 – točka 2 – točka a
Uredba (EU) št. 2019/1009
PRILOGA II – del II – SNOVI IN ZMESI NEOBDELANEGA MATERIALA
	

	Besedilo, ki ga predlaga Komisija
	Sprememba

	(a)	v KSM 1: SNOVI IN ZMESI NEOBDELANEGA MATERIALA se točka 2 črta;
	(a)	v KSM 1: SNOVI IN ZMESI NEOBDELANEGA MATERIALA se točka 2 nadomesti z naslednjim:

	
	a) Snovi, razvrščene v Prilogi VI, del 3, k Uredbi (ES) št. 1272/2008 v naslednje razrede ali kategorije nevarnosti:

	
	– mutagenost za zarodne celice, kategoriji 1A ali 1B;

	
	– rakotvornost, kategoriji 1A ali 1B;

	
	– strupenost za razmnoževanje, kategoriji 1A ali 1B;

	
	– specifična strupenost za ciljne organe, ponavljajoča se izpostavljenost, kategorija 1;

	
	– endokrini motilec za zdravje ljudi, kategorija 1;

	
	– endokrini motilec za okolje, kategorija 1; ter

	
	– lastnosti obstojnih snovi, snovi, ki se kopičijo v organizmih in strupenih snovi ali zelo obstojnih snovi in snovi, ki se zelo lahko kopičijo v organizmih,

	
	katerih dejanske količine, dane na trg, so nižje od 10 ton na leto in ki so samostojno ali v zmesi v koncentraciji, ki ne presega splošnih mejnih vrednosti iz člena 11(3) Uredbe (EU) št. 1272/2008, namerno vključene v sredstvo za gnojenje EU, morajo biti registrirane na podlagi Uredbe (ES) št. 1907/2006, pri čemer mora dokumentacija vsebovati:

	
	(i) informacije iz prilog VI, VII ter po potrebi in razpoložljivosti iz Priloge VIII k Uredbi (ES) št. 1907/2006 na podlagi razpoložljivih podatkov, alternativnih metod iz člena 13 in prilagoditev iz Priloge XI ter izvedbe novih testov na vretenčarjih, in sicer le v skrajnem primeru in kadar je relevantno, ter

	
	(ii) poročilo o kemijski varnosti na podlagi člena 14 Uredbe (ES) št. 1907/2006, strogo omejeno na scenarije izpostavljenosti, povezane s kmetijsko uporabo in okoljem, razen če je snov izrecno zajeta v eni od izjem, za katere registracija ni obvezna, iz člena 9 (PPORD) Uredbe (ES) št. 1907/2006, ki se uporablja za raziskave in razvoj, iz Priloge IV k Uredbi (ES) št. 1907/2006 ali iz točke 6, 7, 8, 9 ali 10 (samo za magnezijev oksid) Priloge V k navedeni uredbi.

	
	b) Polimeri so izvzeti iz točke a.



Sprememba		89
Predlog uredbe
Priloga IV – odstavek 1 – točka 2 – točka f
Uredba (EU) št. 2019/1009
Priloga II – del II – KSM8: POLIMERI HRANIL
	

	Besedilo, ki ga predlaga Komisija
	Sprememba

	1.	Sredstvo za gnojenje EU lahko vsebuje polimere, sestavljene izključno iz monomernih snovi, ki izpolnjujejo merila iz točke 1 KSM 1, pri čemer je namen polimerizacije nadzor sproščanja hranil iz ene ali več monomernih snovi.
	1.	Sredstvo za gnojenje EU lahko vsebuje polimere, sestavljene izključno iz monomernih snovi, ki izpolnjujejo merila iz točke 1 KSM 1, pri čemer je namen polimerizacije nadzor sproščanja hranil iz ene ali več monomernih snovi. Polimer ima poleg tega lahko stabilizacijske ali strukturne funkcije, če to ne spremeni varnostnih lastnosti izdelka in ne ogrozi funkcije nadzorovanega sproščanja;

